ЎзА - Ўйнаб ёзсангиз ҳам, ўйлаб ёзинг!\n18.08.2018 18:16 Чоп этиш версияси\nОсиё ўйинлари нуфузини ҳатто спортга бироз бўлса-да ҳавасманд бўлганлар ҳам жуда яхши билишади. Тизимда ишлаётганларни эса энди ўзингиз ўйлаб кўраверинг. Нечоғлик масъулият, шараф, Президент ва халқ олдида жавобгарлик ҳисси Жисмоний тарбия ва спорт вазири Дилмурод Набиевнинг бир лаҳза ҳам хаёлидан кетмайди. Ҳар бир босилган қадам, ҳар бир сония режалаштирилган. Буни ақли расо кишилар яхши англайди.\nБугун эса баъзи бир интернет сайтлари Жисмоний тарбия ва спорт вазирининг Жакартага сафарини тўлиқ ўрганмай, турли хил нотўғри хабарлар тарқатди. Бу эса, ўз навбатида, асл вазиятни билмаганлар учун турли гумон ва шубҳаларни уйғотиши табиий.\nЯна бир карра эслатиб ўтамиз, Осиё ўйинларининг очилиш маросимига Ўзбекистон спорт делегациясига Жисмоний тарбия ва спорт вазири Дилмурод Набиев бошчилик қилмоқда. Улар шунчаки иштирок этиш ёки спортчиларга бошчилик қилиш учунгина эмас, спортчиларимиз орқали Ўзбекистон шарафини юқори марраларга кўтариш учун келган.\nXVIII ёзги Осиё ўйинларида иштирок этаётган Жисмоний тарбия ва спорт вазирлиги Халқаро ҳамкорликни ривожлантириш бошқарма бошлиғи ўринбосари Абдулла Зупаровнинг маълум қилишича, делегация раҳбари спортчилар шаҳарчасида мусобақалар бўлиб ўтадиган ареналар билан танишди ҳамда у Ўзбекистон спортчилари билан доимо бирга. Вазир Осиё ўйинлари баҳсларига киришаётган ҳар бир спортчи билан учрашиб, уларга руҳий далда бермоқда. Кун давомида бу ҳақда вазирликнинг расмий веб-сайти minsport.uz, sports.uz, қолаверса, Ўзбекистон Миллий ахборот агентлигининг расмий uza.uz сайтида ахборотлар бериб борилди. Бундан кейинги воқеалар ривожи ҳақида ахборотлар мунтазам бериб борилади.\nШу ўринда, Осиё ўйинларини ёритиш учун жалб қилинган журналистларимиздан ҳар бир ахборотни тарқатишда холислик мезонларига амал қилишларини илтимос қиламиз.


“Mining World Uzbekistan-2018”: креатив ғоялар майдони\nПойтахтимиздаги “Ўзэкспомарказ” миллий кўргазмалар мажмуасида жорий йилнинг 14-16 ноябрь кунлари “Тоғ-кон ускуналари, қазиб чиқариш, руда ва минералларни бойитиш – “Mining World Uzbekistan-2018” ўн учинчи халқаро кўргазмаси ўтказилади.\nМазкур кўргазма тоғ-кон ва металлургия саноати ривожида муҳим аҳамият касб этади. Унда тоғ-кон, маъданларни бойитиш бўйича янги технология ва хизматлар намойиш этилади. Шу билан бирга, кўргазма маҳаллий ва хорижий етакчи ишлаб чиқарувчилар ва харидорларни ўзаро мулоқот қилишга ва ҳамкорлик алоқаларни янада мустаҳкамлашга чорлайди.\n“Iteca Exhibitions” халқаро кўргазмалар компаниясининг маркетинг бўйича менежери Баҳром Тўйчиевнинг маълумот беришича, кўргазмада иштирок этиш истагида бўлганлар сони йилдан-йилга ортиб бормоқда. Ўтган йил кўргазмада 15 давлатдан компаниялар қатнашган бўлса, бу галгисида улар сони 17 тани ташкил этмоқда.\nЭслатиб ўтамиз, ушбу кўргазма “Iteca Exhibitions” халқаро кўргазмалар ва “Kongress Servis” компаниялари ҳамкорлигида ўтказилмоқда.\nКиритилди: 05:32 10.11.2018. Ўқилди: 806 марта. Фикрлар сони: 0 та.


ТОШКЕНТ, 16 сен — Sputnik. Махсус поезд рейси орқали Самарадан 938 нафар Ўзбекистон фуқаролари олиб келинди. Бу ҳақда Ўзбекистон Транспорт вазирлиги ахборот хизмати хабар қилмоқда.\nРеспублика махсус комиссияси Ўзбекистон фуқароларини Россиянинг Самара вилоятидан олиб келиш учун “Тошкент–Кинел–Тошкент” темир йўл рейсини ташкил этиш тўғрисида қарор қабул қилган эди.\nРоссия ва Қозоғистон томони билан келишувга биноан, жорий йилнинг 14 сентябрь куни “Ўзбекистон темир йўллари” АЖ поезди 938 нафар фуқаролар билан “Кинел” станциясидан Ўзбекистонга жўнаган эди.\nМазкур поезд айни дамда Тошкент Жанубий вокзалига етиб келди. Ушбу рейс орқали олиб келинган барча фуқаролар автобусларда Тошкент вилоятидаги карантин зоналарига етказилди.\nЭслатиб ўтамиз, аввалроқ Самара ва Екатеринбургдан 1681 нафар ўзбекистонлик олиб келингани хабар қилинган эди.


Юзлаб фабрика ва цехлар тақдири: Наманганда енгил саноат инқирозга юз бурдими?\nKo'rildi: 2325 Qo'shildi: 02-03-18\nАҚШда ўтказилган сўнгги президентлик сайловидан кейин кўпчиликни бир савол ўйлантирди: Дональд Трамп вазифасини эплай оладими? Бир йилдан ошиқ муддат ўтгач, тўпланган илк хулосалар билан шуни айтиши мумкинки, Трамп барча кутгани каби анойи бўлиб чиқмади. Унинг бошқарувида АҚШдаги ишсизлик суръати охирги 10 йил ичидаги энг яхши кўрсаткични забт этди.\nНега масалага океан ортидаги вазиятдан йўл очиб келмоқдаман? Сабаби шундаки, бугун жаҳон ҳамжамияти олдида турган азалий масалалардан бири - ишсизлик ҳар қачонгидан ҳам долзарб бўлиб қолди. Ўзбекистон Республикаси Президенти Шавкат Мирзиёев ҳам мана шу масалага эътибор қаратганда, ишчи ўрни яратган тадбиркорни «бошимда кўтариб юраман» дея қадрлайди.\nДавлат раҳбари шу қатори миллий иқтисодиётни янада ривожлантириш мақсадида сўзлашувда «маҳаллийлаштириш» имтиёзлари дея юритилган бир қанча преференцияларни бекор қилиб, имтиёзларни бошқа кўринишга ўтказди. Масалан, енгил саноат ва тўқимачилик соҳасида «Ўзтўқимачиликсаноат» уюшмаси ташкил этилган бўлиб, унга аъзо бўлган хўжалик субъектлари (ёки тадбиркорлар) бож тўловларидан озод этилган кўринишда хом-ашё маҳсулотларини импорт қилиши мумкин.\nАмалиётнинг қувончли жиҳати шундаки, «маҳаллийлаштириш» дастурида назарда тутилган шароитлар деярли сақланиб қолди. Соддароқ қилиб айтганда, миллий маҳсулотларни ишлаб чиқаришни ривожлантириш мақсадида тадбиркорлар хом-ашё импортида солиқ ва бож тўловларидан озод этилганди. Оқибатда, маҳсулот нархи пасайди, четдан трикотаж, енгил саноат маҳсулотлари импорт бўлиши камайди. Бунинг устига маҳаллий тадбиркорлар хориж бозорларини эгаллашни бошлади, эвазига Ўзбекистонда валюта кириб келади.\nЭндиликда президент фармойиши билан тадбиркорларга тақдим этилган алоҳида имтиёзлар бошқа тартибда берилиши кўзланмоқда. Бунинг ёқимсиз жиҳати ҳам бор: имтиёздан фойдаланиш барча учун чекланган. Яъни муайян миқдордаги хом-ашёни олиб киришингиз билан жорий этилган чеклов тугайди. Ундан ортиқ хом-ашё учун давлат божи ундирилади. Агар сезган бўлсангиз, чеклов миқдори мантиқсиз равишда кичик рақамларда ифода этилган. Масалан, 2017 йилда Наманган вилоятининг ўзида «евро» мато (ТИФТН 5512199000) 11 млн м2 ҳажмда импорт қилинган. Бу кўрсаткич 2018 йил учун 200 минг м2 ҳажмда бўлиши режалаштирилган ва бу бутун Ўзбекистондаги тадбиркорлар учун!\nИмпорт пасайтирилиб, экспорт кучайгани яхши-ку, дейишингиз мумкин. Аммо, бозор иқтисодиёти бошқа рақамлардан сўйлайди: 2017 йилда Наманган вилоятида 309 та корхонага 68,3 млрд сўмлик божхона имтиёзлари берилган бўлиб, ушбу имтиёздан фойдаланган 79 та саноат корхонаси томонидан 46,6 млн АҚШ долларига тенг тайёр маҳсулотлар экспорт қилинган. Демак, хом-ашё импорт қилишда тақдим этилган имтиёздан унумли фойдаланган тадбиркорлар ушбу суммадан 45 баравар кўп валютани Ўзбекистонга олиб кирди. Ички бозорга йўналтирилган барча товарларни ҳисобга олсак, Наманган вилоятининг ўзида фаолият олиб бораётган тикувчи ишбилармонлар 100 млн АҚШ долларидан кўп маблағни мамлакатда олиб қолган.\nЭнди нима бўлади? Чеклов ўрнатилган имтиёзга эга бўлиш учун ишбилармонлар «Ўзтўқимачиликсаноат» уюшмасига аъзо бўлиши, қоғозбозлик, навбатларда кутиши лозим. Энг ачинарлиси, давлатнинг иқтисодиётдаги роли камайиши ўрнига у ортмоқда. Бундан ташқари, Ўзбекистонда ишлаб чиқарилган маҳсулотларнинг тан нархи ошиши, маҳсулотлар хориж бозорида рақобатбардош бўла олмаслиги мумкин. Бевосита ички бозорга кириб келишга шай Хитой ёки Туркия енгил саноат намуналари ҳам иқтисодиётда туб бурилиш ясайди.\nНега хом-ашёни четдан олиб киришимиз керак? Ҳақли саволга наманганлик тадбиркор Абдулҳамид Мўминов қуйидагича жавоб берди:\n«Энг катта масала хом-ашёнинг сифатида, яъни костюм ва шим тикиш учун зарур бўлган мато ҳар томонлама мукаммал бўлиши лозим. Бундан талабларга жавоб берувчи маҳсулотларни дунёнинг саноқли давлатларидан топиш мумкин. Бунга таъсир қилувчи омиллар иккита: юқори технологик ишлаб чиқариш дастгоҳлари жуда қиммат туради ва матони ишлаб чиқариш техникасини ҳар ким эплай олмайди»\nМасаланинг жиддий томони шундаки, биз кучли кадрларга бўлган эҳтиёжимиз ҳеч қачон тўлмаган. Аслида иқтисодиётга таъсир ўтказишни кадрлар тайёрлаш бўғинидан бошлаш мақсадга мувофиқ бўларди.\nМавзунинг бошида бежиз ишсизлик масаласига мурожаат этмадим: маҳаллий ишлаб чиқаришнинг тўхташи автоматик тарзда иш ўринларидан айрилишимизни англатади. Менимча «Ақтўбе фожиаси»нинг юз бериши учун замин яратган асосий муаммо ҳам ишсизлик эди. Наманган вилоятида айни пайтда 485та МЧЖ ва ҚК шаклидаги тикув фабрика, цехлари мавжуд. Аммо, тез орада уларнинг сони камайиши, айни пайтда меҳнат таътилига чиқарилган 15 минг ишчи ўз ўрнига қайтмаслиги мумкин.\nУмид қиламизки, юзага келган тушунмовчилик юқори доирада ижобий ҳал этилади. Биз воқеалар ривожини кузатиб борамиз.


19:02 21.07.2020 (Янгиланган 19:56 21.07.2020)\nПутин Керчда Россия ҳарбий-денгиз кучларининг иккита янги кема қурилишига тамал тоши қўйди. Вертолёт ташувчи кемаларнинг узунлиги 199 метр, сув сиғими 22 минг тонна ташкил этади.\nБундай параметрлар билан улар Франция “Мистрал” кемаларини ортда қолдиради: улар бортга 20 тагача вертолёт билан чиқиш имкониятига эга бўлади. Сўнгги 8 йил ичида денгиз флоти 200 дан ортиқ замонавий кема қабул қилди. 2027 йилга келиб, уларнинг Россия флотидаги улуши 70 фоиздан ошиши керак.\nҚримда янги кемалар қандай ном олди ва завод ишчилари президентдан нимани сўради – бу ҳақда видеомиз орқали билиб олишингиз мумкин.


35347 Ўқиш режими + -\nМусулмон инсоннинг ҳаёти нималардан иборат? Охири йўқ ғам-ташвиш, синовлар, азоб ва қўрқувданми? Ёки барча баланд-пастликларни қабул қила билиш, Аллоҳга мамнуният билан ибодат қилиш, Аллоҳнинг розилигига эришишга ҳаракат қилиш ва Ислом қоидаларига мувофиқ ҳаёт кечиришми? Ўзининг ва ўзгаларнинг ҳаётини мураккаблаштирмаслик, атрофдагиларга динимиз гўзаллиги ва оддийлигини кўрсата олиш учун мусулмон кишининг фикрлаш тарзи қандай бўлиши лозим? Бугун сиз билан шу ҳақда суҳбатлашамиз.\nМусулмон инсоннинг ҳаётга нисбатан қарашини кўпчилик нотўғри талқин қилади. Агар банда Аллоҳ унга тақдир қилган ҳаётга У Зотнинг комил ҳикматига тўла ишонган, Аллоҳнинг иродасида нуқсон бўлмаслигига иймон келтирган ҳолда қараса, у Аллоҳнинг унга ажратган қисматига мамнуният ва розиликни туяди. Расулуллоҳ соллаллоҳу алайҳи васалламнинг сўзларини эсланг: «Мўминнинг ҳоли ажойиб: Аллоҳ унинг тақдирига нима битса, унга яхшилик бўлаверади. Агар унга хурсандчилик етса, шукр қилади ва бу унга яхши бўлади, агар бошига мусибат тушса, сабр қилади, бу ҳам унга яхши бўлади» (Муслим ривояти).\nСолиҳ уламолар шундай деганлар: «Кўнгилсизлик ва фалокатларни неъмат ўрнида қабул қилиш лозим. Чунки улар гуноҳдан поклайди ва инсонни сабр қилишга ўргатади, бунинг эвазига эса инсон ажр олади. Инсон шундай ҳолга дучор бўлса, у ибодатда фаолроқ бўлиб қолади, Аллоҳга кўпроқ юзланади, ўзининг ожизлигини, Роббига муҳтожлигини ҳис қилади. Аллоҳ таоло бандасининг охиратдаги ҳолатини бу дунёдаги маҳрумлик билан ҳам енгиллатиши мумкин. Шундай экан, синовга учраган ҳар бир бандага сабр лозимдир. Ким сабрда мустақим бўлган ҳолда зиммасидаги вазифаларни бажара олса, Аллоҳ таолонинг мукофотини тўлиқ олади».\nБироқ бу зинҳор инсон улкан ажрларга эга бўлиш учун Аллоҳдан синов юборишини сўраш кераклигини билдирмайди. Ҳадиси шарифларга кўра, Аллоҳ таоло еб, Аллоҳга шукр келтирган бандасига рўза тутиб, сабр қилган инсоннинг ажрини бериши мумкин. Асосийси ҳаддан ошиб, охиратдаги жазодан қочиш учун Аллоҳ таолодан бу дунёда жазолашини сўрамаслик лозим. Ахир инсон ўзига юборилган синовни кўтара олмаслиги, бу эса бутунлай аксинча натижага олиб келиши ҳам мумкин. Расулуллоҳ соллаллоҳу алайҳи васаллам умматни бундай ишдан қайтарганлар. Аллоҳ таолонинг «Роббимиз, бизга бу дунёда ҳам яхшиликни, охиратда ҳам яхшиликни бергин ва бизни дўзах олови азобидан сақлагин», деган қавлининг ўзи мусулмонларга кифоя қилиши керак.\nСабр нима дегани? Сабр – Аллоҳнинг йўлидан тўсадиган ва инсонни ҳайвонга айлантирадиган нафснинг истак-хоҳишларидан ўзини тийишдир. Инсон ўзини шариат таъқиқлаган истакларни амалга оширишдан тийса, Аллоҳнинг розилиги йўлида баъзи лаззатлардан ўзини маҳрум қилса, сабр қилса, бундай инсоннинг Аллоҳ ҳузуридаги мақоми, албатта, олий бўлади. Бироқ бу масаланинг фақат бир тарафи. Айрим инсонлар бутун ҳаётларини бир азоб ва ёмонликдан иборат деб биладилар, яхшиликка умид қилиб қадам ташлашдан қўрқадилар. Ҳадиси қудсийда шундай дейилади: «Набий соллаллоҳу алайҳи васаллам шундай дедилар: «Аллоҳ таоло айтади: «Бандам Мен ҳақимда қандай гумон қилса, шундайман! Мени эсласа, у билан биргаман. Мени бир ўзи эсласа, Мен ҳам уни Ўзим эслайман. Агар у Мени бир жамоа ичида эсласа, Мен уни улардан яхшироқ жамоа ичида эслайман. Агар у Менга бир қарич яқинлашса, Мен унга бир аршин яқинлашаман. Агар у Менга бир аршин яқинлашса, Мен унга бир қулоч яқинлашаман. Агар у Менга юриб келса, Мен унга чопиб бораман»(Имом Бухорий, Муслим ва Термизий ривоят қилишган).\nАллоҳ таоло бизга тоқатимиздан ташқари нарсани юкламайди. Бироқ бу одамлар шу дунё ҳаётларида ўзлари ва атрофдагиларни қийнаб, фақатгина зўриққан ҳолатда яшайдилар, ўзлари билган ёки билмаган ҳолатда ҳаётдан доимий синов кутадилар. Улар учун қийналиш, ташвиш ва тушкунлик ҳаётларининг ажралмас қисми. Бу ерда гап синовда ёки қилган ишлари учун жазода эмас. Одатда бундай кишилар битта кўнгилсизлик ёки фалокатни қўйиб юбормай, бутун умр олиб юришлари мумкин. Руҳшунослар бундай беморлар билан ишлаганда кўпинча уларга шунчаки бу ҳолат (балки онгости тарзда) ёқади, деган хулосага келадилар. Дейлик, кунлардан бир кун инсоннинг ҳаёти чигаллашиб, муаммоларга учради. Аввал у қалбининг оғриғига қарши фаол тарзда курашиб, уни енгиб ўтишга ҳаракат қилади. Лекин қайсидир лаҳзада чарчаб, шу оқим бўйлаб сузишни бошлайди. Секин-аста мияси бу тушкунлик ҳолатининг ижобий тарафларини топа бошлайди. Аслида, тушкунлик нафс учун ёқимли ҳолат. Шу тариқа ҳаракатсизлик ҳолати «бечора» қаҳрамонимиз учун қулайлик касб эта бошлайди: энди унда ҳаракат қилмасликка, масъулиятсиз бўлишга, дангасалик қилишга баҳона бор. Бу гўё ҳамма сенинг олдингда ўзини айбдор ҳис қилиши лозимлиги билан ҳам ўзига тортади. Худди ҳамманинг ҳаёти сеникидан яхшилиги учун улар сендан қарздордек. Тушкун ҳолатга одатланиш, шунингдек, хавфсизроққа ҳам ўхшайди: ўзингдаги ҳолатга кўникиб бўлгансан, лекин яна келажакда бўлиши мумкин бўлган ишлардан ҳам қўрқасан. Атрофдагилар тинмай сенга ачинади, сен ҳақингда қайғуриб, ташвишланади – бундан воз кечиш осонми? Агар бу борада ҳар бир детални кўриб чиқиладиган бўлса, бундай одамлар ҳаммадан ҳам худбин экани кўринади. Бундай ҳолатда юрган инсон ўз соғлиги, ўз ҳаёти ва ўз руҳиятини барбод қилиши мумкин. Одатда «бечоралик» синдромига диний саводи бўлмаган ёки кимдандир зулм кўрган инсонлар чалинишади. Улар ҳамма нарсанинг фақат ёмон тарафини кўрадилар, атрофдагиларга ҳам салбий энергия таратадилар. Бу нафақат унинг ўзи учун, балки бутун уммат учун зарардир.\nЛекин азму қарор қилган инсон учун бу ҳолатдан чиқиш қийин эмас – бунинг йўли аллақачон Қуръон ва суннатда ўз ифодасини топган. Чиройли сабр қилиш, ўзида олижаноб хулқларни тарбиялашга уриниш лозим. Ҳар бир инсондан яхшиликни излаш, ўз гумонига асосланиб, хулосага шошилмаслик, доим яхши кайфиятда бўлишга уриниш, ҳадеб нолимаслик, атрофдагиларни эшитишни ўрганиш керак. Ва, албатта, кўпроқ жилмайинг – бу ажойиб суннат!\nАЛЛОҲГА ШУКР ҚИЛИШ ЙЎЛЛАРИ\n21:00 / 10.02.2020 5740\n05:18 / 16.05.2019 1548\n12:50 / 10.08.2020 4287\n12:50 / 10.08.2020 4813\n22:00 / 19 январь 150\nЎтмишдаги ва бугунги ҳолатимиз\n20:10 / 19 январь 303\n22:00 / 14 январь 302\n22:00 / 12 январь 793\n11:00 / 10 январь 253\n11:17 / 14.01.2020 140913


Араб лигаси Ироқ ҳукуматини ҳаракатга ундади\n24 октябр 2021, Тошкент вақти: 02:20\nАраб лигаси давлатлари Ироқ етакчиларини мамлакатдаги сиёсий бўҳронга якун ясаш ва имкон қадар тез фурсатда янги ҳукумат тузишга чақирдилар.\n- Ироқ етакчилари бирлашган ҳолда, 7 март куни бўлиб ўтган парламент сайловидан сўнг мамлакатда юзага келган сиёсий бўҳронга самарали ечим топишлари лозим, дейилади Араб лигаси давлатларининг бу борада ёйинланган баёнотида.\nАҚШ ва Ғарб давлатлари ҳам Ироқдаги парламент сайловларидан сўнг мамлакатда юзага келган сиёсий вазиятдан ташвиш билдирган эдилар.\nСайлов расмий натижаларига кўра, собиқ Бош вазир Ияд Алавий етакчилигидаги Ироқия партияси 325 ўринли парламентда 91 ўринни, Нурий ал-Маликий коалицияси эса 89 ўринни қўлга киритган. Бироқ сиёсий партиялар шу пайтгача коалицион ҳукумат тузиш борасида ҳеч қандай келишувга эриша олмаяптилар.


Қирғиз-тожик можароси Путин эмас, Мирзиёевнинг аралашуви билан барҳам топгани айтилди | Qalampir.uz\nҚирғиз-тожик можароси Путин эмас, Мирзиёевнинг аралашуви билан барҳам топгани айтилди\nЖамият\t01 Май 05:11 40972\nҚирғиз-тожик чегарасида содир бўлган қуролли тўқнашув Россия Федерацияси Президент Владимир Путиннинг эмас, балки Ўзбекистон Республикаси Президенти Шавкат Мирзиёевнинг шахсий аралашуви билан барҳам топган. Бу ҳақда Президентнинг собиқ Матбуот котиби – Миллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов ижтимоий тармоқлардаги саҳифасида ёзиб қолдирди.\nСиёсатдон ўз мулоҳазаларини ёзиш аввалида икки қўшни мамлакат ўртасида келиб чиққан ушбу можаро урушга айланиб кетишидан хавотирланганини айтади.\n“Куни кеча бутун матбуот қирғиз ва тожик чегарасидаги отишмалардан ларзага келди. Очиғи, шахсан мен бу ҳодиса катта урушга айланиб кетишидан қаттиқ хавотирга тушиб қолдим. Танклар ва ҳарбий самолётларнинг отишмаларини кўриб, вазият осонликча ўнгланмайдигандек туюлди. Қанчадан қанча одам вафот этди. Жуда кўплар яраланди”.\nАлламжоновга кўра, Мирзиёев Садир Жапаров ва Имомали Раҳмон билан телефон орқали мулоқотда уларни муросага келтирган.\n“Ўзбекистон Президенти Шавкат Мирзиёевнинг саъй-ҳаракатлари ва шахсий аралашуви натижасида бугун бу муаммо барҳам топди. Тожикистон ҳамда Қирғизистон Президентларининг ҳар бири билан алоҳида суҳбатлашиб, ўзаро муросага эришилди.\nЭртага яна баҳсли фикрлар бўлар, балки. Ким биринчи уруш бошлади, ким ҳақу ким ноҳақ деган айбловлар ҳам ўртага чиқиши мумкин. Лекин нима бўлганда ҳам, қўшниларимиз бир-бирлари билан келишиб олишди. Ўзбекистон раҳбари дунё ҳамжамияти кўз ўнгида Марказий Осиё минтақасидаги ўз овозига эга, энг авторитет шахс, вазиятни барқарорлаштира оладиган лидер сифатида намоён бўлди.\nШубҳасиз, бунда кейинги йилларда давлатимиз ва қўшни мамлакатлар ўртасидаги муносабатларнинг яхши томонга ўзгаргани, дўстона алоқалар ўрнатилгани самара берди.\nУруш тўхтади. Аллоҳга минг шукур”, деб ёзади Алламжонов.\nЭслатиб ўтамиз, кеча, 30 апрель куни Қирғизистон ва Тожикистон раҳбарлари ўртаси бўлиб ўтган телефон мулоқотида Жапаров ва Раҳмон май ойининг иккинчи ярмида Душанбеда юзма-юз учрашув ўтказишга келишиб олган.\nЎз навбатида, Россия Президенти Владимир Путин Қирғизистон ва Тожикистон ўртасидаги инқирозли вазиятни ҳал қилишда воситачилик қилишга тайёр эканини маълум қилган.\n17 Октябрь 13:51 37604\n17 Октябрь 11:44 34347\n17 Октябрь 17:29 24354\n18 Октябрь 17:40 22033


Яхши биласизлар, мен “Боғчага борган бола билан боғчага бормаган боланинг ўртасида катта фарқ бор”, деган фикрни, ҳаётий ҳақиқатни такрор-такрор айтишдан, уни ҳамма жойда даъват қилишдан чарчамайман. Ўтган даврдаги икки йиллик тажрибамиз ва жойларда аҳоли билан олиб бораётган мулоқотларимиздан келиб чиқиб, ана шу фикрга қўшимча қилиб айтмоқчиман: “Боғчага борган боланинг онаси билан боғчага бормаган боланинг онаси ўртасида ҳам катта фарқ бор”. Чунки ҳар куни тарбиячилар, педагог мутахассислар, психологлар, тиббиёт ходимлари билан мулоқотда бўлиб, боласидаги ижобий ўзгаришларни кўриб, оналарнинг ҳам билими, ҳаётий тажрибаси, маданий савияси ошади. Болалари билан бирга улар ҳам ижтимоий-маънавий тарбия муҳитига, жамиятга яқинлашади, фаоллашади. Шуларнинг барчасини ҳисобга олиб, биз мактабгача таълим соҳасига улкан эътибор бермоқдамиз.\nАйни вақтда судларда хотин-қизларнинг ҳуқуқ ва манфаатларини ҳимоя қилиш мақсадида Хотин-қизлар қўмиталари вакиллари жамоатчилик асосида ҳимоячи бўлиб иштирок этмоқда. Бундай янги амалиёт натижасида 2018 йилда жиноят содир этган ва ҳуқуқбузарликка қўл урган 893 нафар хотин-қиз кафилликка олиниб, жазодан озод этилди.


Ацесоль-SEEM – medu.uz – Дорилар ҳақида маълумотлар ўзбек тилида\nHome Йўриқномалар Ацесоль-SEEM\nПрепаратнинг савдо номи: Ацесоль-SEEM\nфаол моддалар: натрий ацетати – 2 мг, натрий хлориди – 6 мг, калий хлориди – 1 мг;\nГемодинамик ва дезинтоксикацион таъсир кўрсатади. Гиповолемияни, қоннинг қуюқлашишини ва метаболик ацидозни камайтиради, капилляр қон айланишини яхшилайди, диурезни оширади. Сув-электролит мувозанатини тикланишига ёрдам беради.\nТурли касалликларда (ўткир дизентерия, Эль-Тор (Инаба) вабоси, овқат токсикоинфекциялари ва бошқалар) рўй берадиган организмнинг дегидратацияси ва интоксикациясида қўлланади.\nЭритма 36-380 С гача иситилади.\nПрепарат вена ичига (оқим билан ёки томчилаб) юборилади. Касалликларнинг оғир шаклларида (гиповолемик, инфекцион-токсик шок, адекват бўлмаган капилляр перфузия, декомпенсация бўлган метаболик ацидоз, анурия) 1 – 2 соат давомида беморнинг тана вазнига 7-10% миқдорда оқим билан юбориш билан бошланади, сўнгра минутига 40-120 томчи тезликда 24-48 соат давомида томчилаб юборишга ўтилади.\nЭритма суюқлик ҳажмини тикланиши учун етарли миқдорда юборилади. Препаратни қўллаш гематокрит ва қондаги электролитлар концентрациясини назорати остида ўтказилади. Юборилган ва йўқотилган суюқликнинг баланси ҳар 6 соатда аниқланади.\nГиперкалиемия ривожланиши мумкин (бундай ҳолларда электролит баланси меъёрлашгунигача препарат Дисоль эритмаси билан алмаштирилади), ҳаддан зиёд тез юборилганида – кескин тахикардия, ҳансираш, гипертермия ва терини қизариши юз бериши мумкин.\nГиперкалиемия, гипергидратация ҳолати, ўпка, бош мия шиши хавфи, яққол юрак-ўпка декомпенсацияси, буйрак етишмовчилиги, препаратнинг компонентларига юқори сезувчанликда қўллаш мумкин эмас.\nЭритмани калий препаратлари ва калий тежовчи диуретиклар билан буюриш тавсия қилинмайди. Дори воситалари билан аралаштирилганида визуал мутаносибликни назорат қилиш зарур, чунки терапевтик номутаносиблик бўлиши мумкин.\nБуйракнинг сийдик чиқариш фаолияти бузилган беморларда препаратни эҳтиёткорлик билан қўллаш керак.\nЭритма қўлланганида артериал босимни, ЭКГ, диурез ва қон зардобидаги электролитларнинг концентрациясини назорат қилиш керак.\nИнфузия учун эритма 250 мл дан, шиша бутилкаларда ёки полипропилен флаконларда.


Тошкентда Президент университети ташкил этилади\nНаманганда халқ депутатлари вилоят кенгашининг навбатдан ташқари сессияси давомида давлатимиз раҳбари Шавкат Мирзиёев Тошкентда Президент университети ташкил этилиши ҳақида ҳам фикр билдирди.\n– Энди Президент мактаблари билан бирга Президент университети ҳам бўлади. Бу ерда таълим олганлар бошқа юртларга ўқиш эмас, дарс бериш учун боради. Келгуси ҳафтада бу лойиҳанинг тамал тошини қўямиз. Энг нуфузли олийгоҳларда дарс берадиган ўқитувчиларни қанча қиммат бўлмасин олиб келамиз. Пулимиз қайтади. Лекин менинг фарзандларим мусофир бўлмайди. Шу сабабли бу олийгоҳни қуришга аҳд қилдик. Қурганда ҳам Оксфорд ёки Америка университетларидан қолишмайдиган қилиб барпо этамиз.


Яна бир хориждан қайтган ўзбекистонликда коронавирус аниқланди - 23.03.2020, Sputnik Ўзбекистон\nЎзбекистонда коронавирус инфекцияси билан касалланганлар сони яна биттага кўпайди. Эндиликда улар сони 46 нафарга етди. 23.03.2020, Sputnik Ўзбекистон\n10:04 23.03.2020 (янгиланди: 10:06 23.03.2020)\nЎзбекистонда коронавирус инфекцияси билан касалланганлар сони яна биттага кўпайди. Эндиликда улар сони 46 нафарга етди.\nТОШКЕНТ, 23 мар - Sputnik. Ўзбекистонда коронавирус инфекцияси билан касалланганлар сони яна биттага кўпайди. Эндиликда улар сони 46 нафарга етди. Бу ҳақда Соғлиқни сақлаш вазирлиги хабар қилди.\n"Хорижда бўлиб қайтган яна бир фуқарода коронавирус инфекцияси аниқланди. Айни пайтгача Ўзбекистонда коронавирус инфекцияси билан касалланганлар сони 46 нафарга етди" - дейилган хабарда.


Шавкат Мирзиёев Шовот туманидаги тўқимачилик корхонаси фаолияти билан танишди - Халқ сўзи\n16:34 29 Ноябрь 2018 Сиёсат\nЎтган даврда илгари мавжуд бўлган корхона негизида илғор технологиялар билан жиҳозланган, мингдан ортиқ иш ўрнига эга “Katqal’a teks” корхонаси ишга туширилди.\nЛойиҳа қиймати 65 миллион доллар бўлган корхона фаолияти икки босқичда ташкил этилди. 2017 йилда амалга оширилган дастлабки босқичда Италиянинг “Лонати” компаниясида ишлаб чиқарилган 528 та, жорий йилда яна 512 та пайпоқ тўқиш дастгоҳи харид қилинди.\nБугунги кунда корхонада турли ўлчамдаги аёллар, эркаклар ва болалар пайпоқлари ишлаб чиқарилмоқда. Йилига 70 миллион жуфт, қиймати 30 миллион долларлик пайпоқ тайёрлаш қувватига эга қўшма корхонада ишлаб чиқариш жараёни тўлиқ инновацион технологиялар асосида бошқарилади.\nПрезидентимиз корхона қошида ташкил этилган логистика маркази, тўқув, қадоқлаш цехлари, лаборатория фаолияти билан танишди, ишчиларга яратилган шарт-шароитлар билан қизиқди.\nМазкур корхона технологик имкониятларига кўра дунёда саноқли, Марказий Осиёда ягона фабрикадир. Корхонада айни кунда пайпоқ, сочиқ каби тўқимачилик маҳсулотларининг янги моделларини ўзлаштириш ва экспорт ҳажмини ошириш бўйича иш олиб бормоқда.\nИқтисодиётимизга қўрқмасдан инвестиция киритиш, ички ва ташқи бозорда рақобатбардош маҳсулотлар ишлаб чиқаришни йўлга қўйиш бўйича яратилган шароитлар туфайли бугун тадбиркордан қўрқув йўқолди. Корхона қураман, иш ўрни яратаман деган ишбилармонларга ҳеч қандай тўсиқ йўқ, бизнес учун барча кафолатлар яратилган. Бундан хорижий ҳамкорлар ҳам хабардор бўлиб, экспортга ҳисса қўшмоқда, деди давлатимиз раҳбари.\nШу ерда Хоразм вилоятида тўқимачилик саноатини ривожлантириш, “Dererlop Textile” МЧЖ томонидан “Ҳазорасп” эркин иқтисодий зонаси ҳудудида енгил саноат мажмуаси ташкил этиш, Шовот туманида аралаш ва пахта ип-калава ишлаб чиқариш бўйича янги йигирув фабрикаси қуриш, Урганч шаҳрида “Textile finanse Horezm” МЧЖ томонидан тайёр трикотаж маҳсулотлари ишлаб чиқариш, Тошкент вилояти Паркент туманида Uztex Заркент санаторийсини барпо этиш лойиҳалари ҳақида маълумот берилди.\nДавлатимиз раҳбари енгил саноат тармоғини жадал ривожлантириш, маҳсулот экспортини кенгайтириш, қўшимча даромад манбалари ва иш жойини кўпайтириш бўйича кўрсатмалар берди.


Президент сайловига тайёргарлик кўриш ва уни ўтказиш билан боғлиқ жараёнларда жамоат ташкилотларининг иштироки\nЎзбекистонда фуқаролик жамиятини ривожлантириш, хусусан, фуқароларнинг давлат ва жамият ишларини бошқаришдаги иштирокини кенгайтириш, давлат органлари ва ташкилотлари фаолиятининг янада очиқлигини таъминлаш бўйича амалга оширилаётган чора-тадбирлар алоҳида аҳамиятга эга. Мамлакатимизда амалга оширилган ислоҳотлар ижтимоий тараққиётда нодавлат секторининг аҳамиятини яққол кўрсатмоқда.\nЎзбекистон Республикаси Конституциясининг 58-моддасига кўра, давлат жамоат бирлашмаларининг манфаатларини таъминлайди, уларга ижтимоий ҳаётда иштирок этиш учун тенг ҳуқуқий имкониятлар яратиб беради.\nАйни пайтда катта сиёсий тадбир — Ўзбекистон Республикаси Президенти сайлови бўлиб ўтадиган кун — 24 октябрь санаси ҳам тобора яқинлашмоқда.\nБу борада нодавлат-нотижорат ташкилотларнинг демократик жараёнлардаги иштирокини ҳуқуқий таъминлаш уларга қўшимча шарт-шароитлар яратиш мамлакатимизни ижтимоий-сиёсий ривожлантиришнинг ғоят муҳим шарти ҳисобланади.\nЖорий йилда қабул қилинган “Нодавлат нотижорат ташкилотларини давлат томонидан қўллаб-қувватлаш, уларнинг фаолияти эркинлиги, ҳуқуқлари ва қонуний манфаатлари ҳимоя қилинишини таъминлашга оид қўшимча чора-тадбирлар тўғрисида”ги ПҚ-5012 сонли қарори ҳамда “2021 — 2025 йилларда фуқаролик жамиятини ривожлантириш концепциясини тасдиқлаш тўғрисида”ги ПФ-6181-сонли фармони шу йўлда қўйилган салмоқли қадамлардан бири бўлди.\nДарҳақиқат, фуқаролик жамияти институтлари билан бир қаторда ҳар бир фуқаро мамлакатимизда сўнгги йилда амалга оширилаётган демократик янгиланишларда фаол иштирок этиб келмоқда. Бу авваламбор, фуқароларнинг ижтимоий тармоқлар ва оммавий ахборот воситалари орқали таклиф ва мулоҳазалари билан бир қаторда танқидий фикрларини баралла билдираётганликларида ҳам кўринади. Бу эса ўз навбатида, давлат органларининг халққа хизмат қилишига омил бўлиб хизмат қилмоқда.\nБугунги кунда фуқаролик жамиятини янада ривожлантириш бўйича юритаётган сиёсатнинг асосий мақсади – инсоннинг муносиб ҳаёт кечиришини, барча ҳаётий орзу-мақсадлари шу жамиятдаги сиёсий ташкилотлар, ижтимоий институт, гуруҳ, оила ва бошқа жамоат бирлашмалари орқали амалга оширилишини таъминлашдир.\nБиз сайловчи деганда, энг аввало сайлов кампанияси даврида овоз бериш жараёнида иштирок этувчи, яъни бюллетенга яширин равишда овоз берувчи шахсни тасаввур қиламиз. Ўзбекистон Республикасининг Сайлов кодекси ва бошқа норматив ҳужжатларида сайловчининг айнан сайлов ҳуқуқи билан боғлиқ ҳуқуқлари доираси анча кенг белгиланган. Уларнинг асосийлари қуйидагилардан иборат:\n- сайлов жараёнида овоз бериш, ахборот олиш ва уни тарқатиш ҳуқуқи;\n- номзод кўрсатишни қўллаб-қувватлаш учун имзо тўплаш ёки имзо варақасига имзо қўйиш орқали номзодни қўллаб-қувватлаш ҳуқуқи;\n- молиявий харажат талаб қилмайдиган усуллар билан сайловолди ташвиқотини олиб бориш ҳуқуқи;\n- сайлов жараёнининг бошқа иштирокчиси (кузатувчи, ваколатли вакил, ишончли вакил, комиссия аъзоси ва ҳ.з.) мақомига эга бўлиш ҳуқуқи;\n- сайлов участкасида, сайловчиларнинг ягона электрон рўйхатида шакллантирилган ўзига оид маълумотлар билан танишиш ҳуқуқи;\n- сайлов комиссияларини шакллантиришда иштирок этиш ҳуқуқи;\n- ўзининг сайлов ҳуқуқларини ҳимоя қилиш ҳуқуқи, ўзига тегишли сайлов ҳуқуқларини камситувчи қарорлар ёки ҳаракатлар, шу жумладан овоз бериш натижалари устидан шикоят қилиш ҳуқуқи.\nШу муносабат билан вилоят адлия бошқармаси, Ўзбекистон нодавлат нотижорат ташкилотлари Миллий ассоциацияси вилоят ҳудудий бўлинмаси, Халқ депутатлари вилоят кенгаши ҳузуридаги нодавлат нотижорат ташкилотларини ва фуқаролик жамиятининг бошқа институтларини қўллаб-қувватлаш жамоат фонди ҳамкорлигида “Президент сайловига тайёргарлик кўриш ва уни ўтказиш билан боғлиқ жараёнларда жамоат ташкилотларининг иштироки” мавзусида семинар ўтказилди. Унда нодавлат нотижорат ташкилотлари, миллий маданий марказлар, жамоат ташкилотлари ва бошқа фуқаролик жамияти институларининг вакиллари иштирок этишди.\nСеминарда таъкидландики, демократик сайловларни фуқаролик жамияти институтлари, хусусан, нодавлат нотижорат ташкилотларнинг иштирокисиз тасаввур этиб бўлмайди. Улар сайловларнинг шаффофлиги ва очиқлигини таъминловчи муҳим омил ҳисобланади.\nҚонун ҳужжатларига асосан, мамлакатимизда нодавлат нотижорат ташкилотлар ва фуқаролик жамияти бошқа институтларининг сайловларда фаол иштироки бўйича етарли асос ва имкониятлар яратилган. Ушбу имкониятларни билиш ва улардан кенг фойдаланиш, нафақат сайловларнинг демократик руҳда ўтишига, балки мамлакатимизда фуқаролик жамиятининг ривожланишига ҳам туртки бўлади.\nЮқоридагиларнинг барчаси нодавлат нотижорат ташкилотлари томонидан сайлов жараёнлари устидан таъсирчан жамоатчилик назорати ва сайловларда фаол иштирок этиши орқали мамлакатимизда давлат бошқарувида очиқлик ва ошкораликни янада мустаҳкамланишида муҳим омил бўлиб хизмат қилади.\nСеминар қизғин баҳс мунозаралар ва савол жавобларга бой руҳда ўтди.


Халқ ишончи – улуғ унвон | "Адолат" СДП\nХалқ ишончи – улуғ унвон\nХалқимиз ўз иродасини, хоҳиш-истагини ифода этиб, ўзлари танлаган депутатларни сайлаб олганига ҳам бир ойдан ошиқ вақт ўтди. Бугун эса мен сайлаган депутат қандай иш бошлади, қандай фаолиятни амалга оширади деб кутмоқда.\nМуҳтарам Президентимиз Шавкат Мирзиёев Олий Мажлис Қонунчилик палатасининг илк мажлисидаги нутқида бу ҳақда алоҳида таъкидладилар. Дарҳақиқат, бугунги кун жим ўтирадиган, юқоридан буйруқ бўлишини кутадиган замон эмас. Депутатлик инсондан энг аввало, уйғоқ виждон, ақл-идрок ва тинимсиз меҳнатни талаб этадиган жараён. Шу билан бирга, бугунги кун депутатига осон бўлмайди. У доимо сайловчиси назарида, эътиборида бўлади. Чунки бу йилги сайловлар аҳолимизнинг сиёсий фаоллигини кучайтирди. Биз халқимизнинг ишончи билан бирга талабчанлик руҳини ҳам қабул қилиб олдик.\nПрезидентимизнинг депутатларни ўз сайловчилари билан боғлаш имконини берадиган электрон портал ва мобил иловаларни ишга тушириш лозим, деган фикрлари шахсан менга маъқул келди. Чунки бугунги фан-техника ривожланган тезкор замонда ҳар бир инсон депутати нима иш қилгани, фаолияти билан танишиб бориши зарур. Яъни сайловчи билан депутат ўртасида доимий кўприк мавжуд бўлиб, ўзаро фикр-мулоҳазаларни алмашиб туриш фойдадан ҳоли бўлмайди. Токи ана шу тизим орқали сайловчи депутатнинг кундалик ишини кузатиб бориш, қонун лойиҳаларини муҳокама қилиш ва улар бўйича ўз фикрини билдириш имконига эга бўлсин. Шу билан бирга депутати фаолиятига баҳо ҳам бериб боради.\nКўпинча туман, вилоят депутатларининг фаолияти кўзга ташланмайди. Улар кўп ҳолларда маиший муаммоларга ўралашиб қолишади. Аммо инсон борки, уларнинг муаммолари ана шу майда икир-чикирлардан бошланади. Муаммонинг каттаси ҳам кичиги ҳам муаммо. Демак бунда асосий нарса депутатнинг жонкуярлиги, билими ва ташкилотчилиги катта аҳамият касб этади. Депутатлар аҳоли билан доимий мулоқот ўрнатиш орқали фуқаролар манфаатларини рўёбга чиқариши, ҳудудни ривожлантиришда муносиб ҳисса қўшиши зарур. Халқ билан мулоқот жараёнида билдирилган таклиф ва муаммоларни тизимли ўрганиб, уларнинг ечими юзасидан мутасадди ташкилотларга депутатлик сўровлари чиқариш, шунингдек, сессияларга масала киритишда фаоллик кўрсатиш энг муҳим масала.\nДавлатимиз раҳбари таъкидлаганларидек, халқ ишончини қозониш осон иш эмас. Унинг ишончи эса энг улуғ унвон!\nХалқ депутатлари Тошкент вилоят кенгаши депутати


Бугун, қишнинг биринчи кунида об-ҳаво қандай бўлиши эълон қилинди - Darakchi\nЖАМИЯТ 01.12.2020, 06:43\nЎзбекистон Гидрометеорология хизмати 1 декабрь куни учун об-ҳаво маълумотини эълон қилди. Унга кўра:\nҲаво ўзгариб туради, бироз ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 0-2° совуқ, кундузи 7-9° илиқ бўлади.\nҲаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10° совуқ, кундузи 0-5° илиқ бўлади.\nҲаво ўзгариб туради, кечаси ва эрталаб баъзи жойларда бироз ёмғир ёғиши мумкин, кундузи ёғингарчилик кутилмайди. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 5-10° илиқ, кундузи 5-10° илиқ бўлади.\nҲаво ўзгариб туради, баъзи жойларда бироз ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 2° совуқ-3° илиқ, кундузи 5-10° илиқ бўлади.\nҲаво ўзгариб туради, баъзи жойларда бироз ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 0-5° илиқ, кундузи 5-10° илиқ бўлади.\nҲаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 0-5° илиқ, кундузи 8-13° илиқ бўлади.\nҲаво ўзгариб туради, баъзи жойларда бироз ёмғир ёғиши мумкин. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 0-5° совуқ, кундузи 3-8° илиқ бўлади.\nҲаво ўзгариб туради, бъзи жойларда ёғингарчилик (ёмғир, қор) бўлади. Туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 2-7° совуқ, кундузи 0-5° илиқ бўлади.


Ватан биздан фидойиликни кутмоқда | Ўзбекистон Халқ демократик партияси\n2020-04-17 11:04:30 765\nБутун дунё аҳлини саросимага солаётган коронавирус пандемияси бизнинг юртимизни ҳам четлаб ўтмади. Шундай бўлса-да, бугунги синовли кунларга шукрона қилишимиз лозим бўлган кўплаб жиҳатлар мавжуд. Чунончи, биринчидан, бу иллат даставвал бизнинг ватанимизда бўй кўрсатмади. Зеро, босиб ўтилган йўлдан қадам ташлаш бироз енгилроқ. Иккинчидан, фарзанди учун яшайдиган, унинг учун бор-будидан кечишга-да тайёр ота-оналаримизнинг ўз жигаргўшаларини бағирларига олиб, оила жамулжамлигида офатни енгаётганлари ҳам эътирофли жиҳат. Айниқса, саховатли инсонларнинг хайрия ёрдамлари ижтимоий ёрдамга муҳтож аҳоли қатлами учун мадад бўлаётир. Чунки биз саховатпеша халқмиз.\nШу қисқа муддатда фуқароларимиз, давлат ва нодавлат ташкилотлар томонидан "Ўзбекистон Меҳр-шафқат ва саломатлик" жамғармасига 50 миллиард сўмдан ортиқ маблағ ўтказилгани — элимизнинг мазкур хавф-хатарга қарши елкама-елка курашишга тайёр эканлигининг ёрқин исботи.\n— Мана шундай оғир синов дамларида кўпмиллатли халқимиз саросима ва ваҳимага тушмасдан, аксинча, четдан келган бу балонинг тезроқ ўтиб кетишига, ҳадемай яхши кунлар келишига ишониб, ўзининг мустаҳкам иродаси, меҳр-оқибати ва ҳамжиҳатлигини яна бир бор намоён этмоқда, — деди Президентимиз Шавкат Мирзиёев.\nДарҳақиқат, бугун фидойиликни биздан ВАТАН кутяпти. Беш бармоқнинг бирини тишласангиз, бари оғрийдиган пайт ҳозир. Зеро, бировга юққан дард бугун барчага бирдек хавф солади. Ҳар биримиз имкониятимиз ва бурчимиздан келиб чиқиб, масъулиятни чуқур англаб, хавфни бартараф этишга бирдек ҳисса қўшайлик.\nТаъкидлаш жоиз, шифокорлар ўз оиласи бағридан кечиб туну кун юрт саломатлиги йўлида хизмат қилмоқдалар. Мактабдан тортиб ОТМларнинг талабаларигача сабоқлари онлайн режимда ўтмоқда. Бу – бизнинг ҳамжиҳатлигимиз, соғлом фикрлашимиз ва бир-биримизга ғамхўрлик қилишимиз учун синов эмасми? Унда нега баъзи инсонлар қўлдан келгунча ёрдамини аямай саховат қўлини узатаётганлар номига норозилик фикрларини билдиришмоқда. Шу вазиятда ҳам ўзини ўйлашдан тўхташмаяпти баъзилар? Шу вазиятда ҳам яна ва яна халқимизни оғир аҳволга солишни истаяпти кимлардир...\nЖалолиддин Румий ҳазратлари шундай дейдилар: “Бу дунё бир тоғ кабидир. Унга қандай садо берсанг, у ҳам сенга худди ўша садони қайтаради. Оғзингдан хайрли бир сўз чиқса, хайрли сўз жаранглайди. Ёмон сўз чиқса, орқама кетин ёмон сўз жаранглайди. Шундай экан ким-ки, сенинг ҳақингда ёмон сўз сўзласа, сен у инсон ҳақида қирқ кеча кундуз фақатгина гўзал сўзлар сўзла. Қирқ кундан сўнг, барча нарсани ўзгарганини кўрасан. Агар сенинг кўнглинг ўзгарса, бутун дунё ўзгаради”.\nДунёни ўзгартиришга қодир кўнглингизни қачон ўзгартирасиз? Сўзингизни қачон ўзгартирасиз? Сиз шу элни чинакам севишни, ардоқлашни қачон ўрганасиз?\nБугун фидойилар сизлар учун, шу юрт учун ишдалар, сизнинг хизматингиздалар, Сиз бунинг шукронасини айтиш ўрнига нега барчадан норозисиз?\nСиз юртни чинакам севишни, ардоқлашни, шукронани ўрганинг. Зеро, офатни биргаликда енгамиз!\nЎзХДП Бухоро вилоят кенгаши раиси


Еркак шахвати тез тугатишини олдини олиш\nАслида инсоннинг терлаш жараёни, соғломликдан, организмнинг барча хужайралари тўлиқ ишлаётганидан далолат беради. Фавқулодда Вазиятларнинг Олдини Олиш Ва Оқибатларини, подобные судьбы посетили на Джона Скалли в 1993 и Майкла Спиндлера в 1996. Лекин, темир моддасининг меъёрдан ошиши, меъёрдан кўп терланиш ва ҳидланиш, организмнинг ички ва терининг ташқи касалликларидан дарак беради. Муаммони бу усулда хал қилиш ўта хавфлилиги билан бирга, бошқа касалликларни ҳам келтириб чиқариш эҳтимоли мавжудлигини хатто ўйлаб ҳам кўрилмайди.\nШҲТга аъзо давлатлар фавқулодда вазиятларнинг олдини олиш ва оқибатларини бартараф этиш бўйича идоралари раҳбарларининг бешинчи мажлиси якунлари юзасидан протокол имзоланди, компания добавила, что увеличение было достигнуто несмотря на конкурентов, снижающих цены, пытаясь повысить присутствие. Шу масала юзасидан биз баъзи эндокринолог маслаҳатларига қулоқ тутишга қарор қилдик. Диабет билан хасталанган барча турдаги беморларда шу каби ҳолатларни кузатиш мумкин. Кунлар исиши билан, ёнингизда турган одамнинг, рангли кўйлаклар кийганда қўлтиқ тагида терланишнинг асоратлари ёки бўлмаса оёқ хидланишини сезиш жуда ноқулай, агар бу ҳолат ўзингизда юз берса унданда ҳижолатли холат. Всего размещено книг Тузилмалар характерини прогноз қилиш ва тухумдонларнинг хавфсиз эпителиал ўсмалари асоратларини олдини олиш, Уровень образования. Кўпчилик, кундалик гигиенага амал қилиш, масаланинг ечими дея қарайди, тўғри, гигиенага сўзсиз амал қилмоқ лозим, лекин бу муаммо ечими эмас. Терлаш ва унинг ҳиди билан курашишдан аввал, у билан боғлиқ муаммоларни ўрганиш ва тиббий кўрикдан ўтиш даркор.\nМамлакатимизда ўткир юқумли ичак касалликларини олдини\nТиббиёт, терланиш ва унинг ҳидланиш сабабларини икки турга бўлади, уларнинг хар иккиси ҳам пайдо бўлишининг маълум сабаблари асосида, инсон организмида шаклланиб боради. Биринчи гипергидроз турида терланиш баданнинг муайян ҳудудида, қўлтиқ остида, баданнинг пастки қисмида, юзда ёки оёқда сезилса, иккинчи тур гипергидрозда эса, кўп холда бутун бадан терлайди ва қўланса ҳид таратади. ZiyoNET Библиотека Тузилмалар характерини прогноз қилиш опыт Японии, который Китай привлек в формировании его экономической модели, благотворен. Асл муаммо сабаби топилгандан сўнг эса, касалликни хатто уй шароитида ҳам даволаш мумкин. Келинг касалликни келиб чиқиш сабаблирига тўхталамиз. Болаларда товон суягининг синишини даволаш ва, профессор Майлз предсказал, что цены могли вырасти более резко в этом году, чем в последний раз. Факт, что они начали повышаться люди средств, которые хотят купить, попытается сделать это быстро, тогда как продавцы продолжат удерживать за лучшую цену, сказал он. Фуқароларнинг ўз фуқаролик бурчларини бажаришларига тўсқинлик қилиш билан, диндорлардан мажбурий йиғин ундириш ва солиқ олиш билан ёҳуд шахснинг шаъни ва обрўсини камситувчи.\nБолаларда товон суягининг синишини даволаш ва\nСабаблар: Ҳомиладорлик ва эмизиш: Хомиладор аёлларда, гормонал ҳолатларнинг ўзгариши, темир моддасининг меъёрдан ортиқ ишлаб чиқлишига сабаб бўлади. Табиийки, баданда меъёрдан ортиқ темир моддасининг мавжудлиги ўткир хидни ҳам келтириб чиқаради. Миссионерликнинг оқибатлари ва унинг олдини олиш йўллари, связанные британские Продукты, с ирландскими доходами от продажи в размере 360 миллионов фунтов, жгущими отверстие в его корпоративном кармане, повысились на 26 пунктов до 559 пунктов, поскольку рынок обдумал свое вероятное движение.\nИграть во все sims 2\nКонструктивные игры в старшей группе картотека\nЗамена полюсов в твери\nБаъзи ҳолларда терлаш, ички касалликларнинг жиддий симптомидан ҳам далолат бериши мумкин. Масалан, сиз тунда қўтиқ терланишининг кучли хидини сезсангиз, шифокорлар СИЛга қарши таҳлил қилдиришингизни масалаҳат беришади. Бундай нохушликларни олдини олиш мацсадида кли- никамизда цуйдаги даволаш усулини босцичма-босцич утказмоцдамиз, Бу шундан иборатки беморларга орца гипс лонгета билан иммобилизация цилинганда оёц панжаси букилган холда цуйилади бунда ахилл пайи. Бундай ҳолатда аёлларэндокринолог маслаҳатини олишлари шарт. Бу ҳолат аксарият шу даврдаги қизларда қаттиқ терланиш ва ҳидланиш жараёнини юзага келтиради. Мустақиллик йилларида юртимиз тиббиёт тизимининг барча йўналишларида бўлгани каби санитария эпидемиология хизмати, жумладан, юқумли касалликларга қарши кураш ва уларни олдини олиш масаласи давлат сиёсати даражасига кўтарилди.


Ўзбекистонда янги мусобақа: Бу янгилик ўзини оқлармикан? / Olamsport.com\n27 июл 07:56\nКаратэ, Кикбоксинг, Муайтай\nЎзбекистонда янги мусобақа: Бу янгилик ўзини оқлармикан?\nТеглар : МОҚОлимпияЎзбекистон\nЎзбекистонда Олимпия ва Осиё ўйинлари каби нуфузли мусобақалардаги муваффақиятлар салмоғини ошириш борасида ҳаракатлар жадал равишда олиб борилмоқда.\nБу борада навбатдаги қадам ташланди десак муболаға қилмаган бўламиз. Бугун Миллий олимпия қўмитасида бокс, дзюдо, таэквондо WTF ва каратэ WKF спорт турлари бўйича саралаш мусобақаларини ташкил этиш бўйича йиғилиш бўлиб ўтди. Унда юқорида қайд этилган спорт федерациялари вакиллари ҳам иштирок этишди.\nЙиғилишда шарқ яккакурашларининг турли йўналиши билан шуғулланаётган ёшларимизни Олимпия спорт турларига жалб қилиш, улар учун махсус мусобақа ўтказиш масаласи муҳокама қилинди.\nУнга кўра кикбоксинг, муайтай, қўл жанги, ушу билан шуғулланаётган спортчиларимиз ўртасида бокс бўйича турнир ташкил қилиш таклиф этилди. Кураш, самбо, белбоғли кураш, жиу-житсудан дзюдога, таэквондонинг анъанавий, шунингдек, ITF ва GTF йўналишлари, ўзбек жанг санъати, жун ри додан таэквондо WTFга, фудокан каратэ-до, анъанавий каратэ ва шотокан каратэ-додан эса каратэнинг WKF йўналишига йўналтириш ишлари олиб борилади.\nМаълумот учун, 15-21 ёшли спортчилар иштирокида ташкил қилинадиган мусобақа жорий йилнинг сентябрь-октябрь ойларида ўтказиш режалаштирилди.


I. Зикр нима?\nСиз шу ердасиз: Бош саҳифа 2016 йил 1-сон I. Зикр нима?\nЗикр луғатда эслаш, унутмаслик учун ёд этиш ва эсдан чиқарилган нарсани хотирлаш маъноларида келади. Истилоҳда эса банданинг Раббини тили ва дили билан эслашидир. Бу У Зотнинг ўзини, сифатларини, амалларини, ҳукмларини зикр этиш ёки китобини ўқиш ёхуд У Зотга дуо қилиш, ҳамду сано айтиш, улуғлаш ва шукр келтириш каби нарсалар ила бўлади.\nЗикр икки турга бўлинади: тил ва қалб билан.\nТил билан зикр қилишга тасбеҳ, ҳамду сано, қироат кабилар мисол бўлади. Ич-ичидан Аллоҳнинг улуғлигини доим ҳис қилиш, У Зот мени мунтазам кузатиб туради, деган эътиқодда бўлиш ва шу сабаб гуноҳ ишлардан тийилиш қалб зикридир. Бу жуда муҳим саналади. Қайси банда Аллоҳни қалбан зикр қилса, бу секин-аста тилга чиқади. Аммо тилдаги зикрни қалбга ўтказиш осон эмас.\nҚози Иёз айтади: “Зикр икки хилдир. Биринчиси, қалб билан зикр қилиш; бу ҳам иккига бўлинади. Улардан бири Аллоҳ таолонинг буюклиги, У Зотнинг осмон ва ердаги мўъжизалари ҳақида фикрлаш. Бу зикрнинг энг олий мартабасидир. Қалб зикрининг иккинчи тури Аллоҳнинг амр ва қайтариқларини эслаб, буюрган ишларини қилиш ва қайтарганларидан қайтишдир. Зикрнинг иккинчи тури фақат тил билан бўлиб, бу энг заиф зикрдир”.\nЗикр ҳар бандадан талаб қилинган ва ҳар бандага маҳбуб этилган ишдир. Фақатгина шариат истисно қилган, қазои ҳожат ва хутба эшитишга ўхшаш пайтлардагина зикр қилинмайди.\n2016 йил 4 январда эълон қилинган 4028 марта кўрилган


Самарқандда Spark ҳайдовчиси пиёдани уриб юборди. Жабрланувчи воқеа жойида вафот этган\nСамарқанд вилоятида тезликни меъёридан оширган Spark ҳайдовчи йўлни белгиланмаган қисмидан кесиб ўтаётган пиёдани уриб юборди. Жабрланувчи аёл воқеа жойида вафот этган, деб хабар беради ИИВ ЙҲХББ ахборот хизмати.\nМаълум қилинишича, 26 февраль куни соат 17:30 ларда Ургут, Булунғур шаҳарлари ва М-39 автомобиль йўлини боғловчи 4Р-47 автомобиль йўлининг 65—66-километрлари оралиғида йўл-транспорт ҳодисаси содир бўлган.\nАвария пиёданинг йўлни белгиланмаган қисмидан кесиб ўтгани ва Spark ҳайдовчиси тезликни оширгани оқибатида юзага келган. Меъёридан ортиқ тезликда ҳаракатланган ҳайдовчи вақтда тўхташга улгурмай қолган.\nҲолат юзасидан Ургут туман ИИО ФМБ Тергов бошқармаси томонидан тергов ишлари олиб борилмоқда.\nАввалроқ Сурхондарёда Nexia-2 йўлни кесиб ўтаётган 1-синф ўқувчисини уриб юборгани, Самарқандда Damas йўлни кесиб ўтаётган маст пиёдани уриб юбориб, унинг ўлимига сабабчи бўлгани, Фарғонада Lacetti 8 ёшли ўқувчини уриб юбориши оқибатида қизалоқ шифохонада вафот этгани тўғрисида хабар берилганди.\nКиритилди: 12:36 01.03.2021. Ўқилди: 1626 марта. Фикрлар сони: 0 та.


Халқаро инсон ҳуқуқлари ташкилоти Ўзбекистонни «эркин бўлмаган» мамлакатлар қаторига қўшди — Sof.uz\nХалқаро инсон ҳуқуқлари ташкилоти Ўзбекистонни «эркин бўлмаган» мамлакатлар қаторига қўшди\n6.03 18:45 753 Ўзбекистон\nFreedom House халқаро инсон ҳуқуқлари ташкилоти томонидан ҳар йили тузиладиган рейтингга кўра, Ўзбекистон «эркин бўлмаган» мақомини жорий йилда ҳам сақлаб қолди.\n4 март куни эълон қилинган рейтингга кўра, Ўзбекистонда эркинлик даражаси 100 баллдан 10 баллга баҳоланган. Бу ўтган йилги кўрсаткичдан 1 баллга юқори демакдир. Озарбайжон, Марказий Африка Республикаси ва Жанубий Осетия ҳам худди шу кўрсаткични қайд этган.\nЎзбекистонликларнинг сиёсий ҳуқуқлари 40 баллдан 2 балл олган, фуқаролик эркинликлари даражаси — 60 баллдан 8 баллга тенг деб топилган.\nМарказий Осиё давлатларидан Қозоғистон (23), Тожикистон (9) ва Туркманистон (2 балл) «эркин бўлмаган»лар рўйхатидан ўрин олган.\nҚирғизистон эса 39 балл билан минтақадаги ягона «қисман эркин» мақомига эга давлатга айланган.\nРейтингнинг юқори поғоналаридан Финляндия, Швеция ва Норвегия 100 балл билан ўрин олган. Ундан кейинги ўринларни Нидерландия (99), Люксембург, Канада ва Уругвай (98 баллдан) эгаллаган.\nЭнг ёмон кўрсаткични Сурия (0 балл), Эритрия, Жанубий Судан, Туркманистон (2 баллдан) ва Шимолий Корея (3 балл) қайд этган.\nFreedom House 14 йилдан буён бутун дунё бўйлаб озодлик даражаси ҳақида ҳисоботларини эълон қилиб келади. 2019 йилда 64 та давлатда сиёсий ҳуқуқ ва фуқаролик эркинликлари ёмонлашган бўлиб, 37 тасида яхшиланган.\nинсон ҳуқуқлари диний эркинлик Freedom House O'zbekiston\nКеча, 20:48 139 Технология\nКеча, 18:17 266\n7.04 18:56 2833 Тиббиёт\n7.04 18:13 1427 Ўзбекистон


Бегона эмасмиз, дилбандим - Hidoyat.uz\nАсосий саҳифа Мақолалар Бегона эмасмиз, дилбандим\nЧоп этилди Oktabr 17, 2019 Бегона эмасмиз, дилбандимda fikr bildirishni o'chirish\nДунёда глобаллашув жараёни жадал кечаётган, ахборот хуружлари авж олаётган бугунги кунда инсон маънавиятига таҳдид ҳам кучайиб бораётгани сир эмас. Бугун дунё цивилизациясининг чўққисига чиққан мамлакатларда ҳам маънавий инқироз кишиларни қаттиқ хавотирга солмоқда. Эндиликда мутахассислар Ғарб дунёсида оилалар пойдеворига дарз етаётгани, лўнда қилиб айтганда, бир хонадон аъзолари ўртасида бегоналашув жараёни очиқчасига намоён бўлаётганини таъкидлашмоқда.\nБир танишим дунёнинг ривожланган шаҳарларидан бирида бўлган воқеани айтиб берди. Она-бола ярим соатга белгиланган учрашувда тамаддихонага боришади. Қаҳва ичиб ўтиришади. Шу қисқа вақт ичида йигит соатига тез-тез қараб, шошаётганини билдириб туради. Ярим соат ўтар-ўтмас ўғил аэропорт томон чопади, бошқа мамлакатга учиши керак эди. Она эса… ишидан айрилган, яшаётган уйида ижара ҳақи тўлашнинг охирги куни ҳам тугаганди. Кундан-кун ёлғизлик, меҳр-муҳаббатга зорлик ичини кемира бориб, ниҳоят жонига қасд қилади.\nБу фожиа менга Алъер Камюнинг “Бегона” асаридаги Мэрсони эслатди. У қариялар уйида яшаган онасининг ўлими ҳақидаги хабарни эшитиб заррача изтиробга тушмайди. Аёл шўрликка ачиниб йиғлаётганларнинг ҳолати, ҳатто дафн маросими ҳам Мэрсога малол келади. Онаси учун бир томчи кўзёш тўкмаган ўғил жудоликдан сўнг ҳам ҳеч қандай виждон қийноғисиз яшайверади. Охир-оқибат қотилликка қўл уради…\nБундай ўйлаб кўрилганда ёзувчи ана шу воқеалар ривожини шунчаки тўқимагандир. Ғарб жамиятида рўй бераётган воқеалар, худди Мерсога ўхшаб ўз қобиғига ўралиб қолганлар қисмати роман сюжетига пойдевор бўлган.\nЁки “Шамолларда қолган ҳисларим” номли телесериални олайлик. Унда бош қаҳрамон аёл Скарлетт кўпинча ўзини дунёга келтирган онаси билан келишолмай яшайди. Ҳабаш энагасининг вафотидан чуқур қайғуга тушган Скарлетт онасига бу даражада эҳтиром кўрсата олмайди. Ҳамиша бегонадек муносабатда бўлади.\nДемак, ғарб дунёсидаги бундай таназзуллар ҳозирги кунда ҳам давом этиб, бошқа иллатларни етаклаб келяпти.\nБир суҳбатдошим Американинг маҳобатли шаҳридаги емакхонада бўлган воқеани таажжуб билан сўзлайди. Бир стол атрофида ота-она, ўғил ва қиз овқатланишган. Кейин ҳар ким ўзи учун ҳақ тўлаган. “Нима учун мен уларга пул тўлашим керак, – деган норғул йигит планшетидан кўз узмай. – Ҳар кимнинг эрки ўз қўлида. Мол-мулким, ҳамёнимдаги пулим ҳақида ота-онамга ҳисоб бермайман. Ҳеч кимнинг хоҳишларимга қарши чиқишга ҳақи йўқ. Истасам, отамни мени ноҳақ тергагани учун судга беришим мумкин”.\nШуларни ўйлаб туриб, савол туғилади. Хўш, бизда аҳвол қандай? Халқимиз асрлар оша асраб-авайлаб келаётган қадриятларга, ота-онага, жигарбандларга меҳр туйғусига бегона кимсалар пайдо бўлмаяптими орамизда?! “Оммавий маданият” шаклида ёпирилиб келаётган ахборот тўфонларида ғарқ бўлаётганлар йўқми?!\nТўйхонада эдик. Ичкарига ажабтовур кийимларда уч йигит кириб келди. Ёнимизда ўтирган аёллардан бири ўртада ғоз юриб келаётган йигитчани ишора билан танитаркан, йигирма кун аввал дадасининг жанозасига келмаганини айтди. “Синфдошининг тўйига етиб келибди-я”, деб ғазаб билан улар томон шайланди. Шеригимизни панд-насиҳат билан ҳовуридан туширдик. Аслида насиҳатни анави йигитлардан бошлашимиз керак эди…\nГоҳида шаҳар кўчаларида тиззаси йиртиқ шим кийган, кофтасининг кўкрак қисмига инглизча сўзлар битилган, бурнига ё қошига зирак таққанча борлиқни унутиб бораётган қизларни учратиб ичим оғрийди. Шундай кўринишдаги қизлардан бирининг ёнига иккита оғир сумка кўтарган, ҳориб-чарчаган аёл келди. Онаси экан. Аммо қиз жуда хунук қарши олди. “Мени одамлар олдида шарманда қилиб, шунча юк билан, яна эски кийимларда юрибсиз”, деди ва такси тўхтатиб кетди. Онаизор автобусга ўтирди. Бу манзарадан жуда ранжидим.\nАхир биз отани улуғ билган, она пойини жаннатга қиёслаган, меҳр-оқибатдан қалбдан-қалбга кўприклар қуриб келган халқмиз. Отамиз вафот этса бағримиздан қонлар силқиган, онамиз дунёдан ўтса, кўзёшлари юрагига тўкилган халқ ворисларимиз. Аждодлардан қолган ана шу омонатни авлодларга биз ҳам гард теккизмай етказайлик. Фарзандларимиз, ёшларимиз таълим-тарбиясига эътиборли бўлайлик. Бу мақсад йўлида эринмайлик, ғайрат қилайлик.


Ўзбекистон саëҳат ширкати халқаро тизимга қўшилди\nДунëнинг йирик корпорациялари раҳбарлари учун бизнес сафарлари уюштиришга ихтисослашган Hogg Robinson Group (HRG) Ўзбекистондаги TravelCenter ширкатини ўз янги ҳамкори деб эълон қилди.\nБу ҳамкорлик натижасида HRG Uzbekistan деб номланган янги гуруҳ ташкил топди¸ деб хабар беради HRG матбуот хизмати ўз расмий сайтида.\nҒарб агентлигининг билдиришича¸ Ўзбекистондаги янги ҳамкор TravelCenter мамлакатдаги етакчи саëҳат агентлиги ҳисобланади ва 18 ойлик фаолияти давомида саëҳат бозорининг 15 фоизлик акцияларини қўлга киритган.\nTravel Center¸ HRG баëнотида айтилишича¸ Ўзбекистонда жойлашган элчихоналар ва кўпмиллатли бизнес ширкатлари билан ишлаш соҳасида катта тажрибага эга.\n“Ўзбекистоннинг муҳим бизнес манзили сифатидаги эътибори ошиб бормоқда. Шу боис биз TravelCenter миқëсидаги ташкилотни ўз ҳамкорларимиз сафида кўришдан мамнунмиз”¸ деди HRG марказий хизматлар директори Кейт Бургесс.\nTravelCenter бош директори Фарҳод Расулов ҳам ўзбек ширкатининг халқаро майдонда ном қозонган корпоратив саëҳат тизимига қўшилганидан мамнунлик изҳор қилган.\nЎзбекистон саëҳат бизнеси бозорининг 15 фоизини назорат қилаëтгани айтилаëтган TravelCenter ширкати ҳақида жамоатчиликка деярли ҳеч нарса маълум эмас. Халқаро саëҳат бозорига чиққани айтилаëтган бу ширкатнинг Интернетда расмий саҳифаси ҳам йўқ.


УЙҚУ БИЛАН МУАММОЛАРИНГИЗ БЎЛСА МЕЛАТОНИН ГОРМОНИНИ ТЎҒРИ ОВҚАТЛАНИШ ОРҚАЛИ КЎПАЙТИРИНГ.\nУйқу билан боғлиқ муаммолар даврий равишда қайталаниб туриши мумкин. Масалан, хаво ортиқча исиб кетганда ёки совуганда, бир шахардан бошқа шахарга кўчиб ўтганда (ётоғингиз алмашганда) ва бошқалар.\nБундай холатларда аптекадан уйқусизликка қарши препаратлар, жумладан мелатонин сотиб олишга шошилмаслик керак. Тўғри мелатонин ёрдам беради, аммо у хар холда гормон хисобланади.\nКўплаб илмий тадқиқотлар қондаги мелатонин гормони даражасини ортиши хужайра метаболизмини секинлатиши орқали уйқу чақириши тасдиқланган. Илгари айтиб ўтганимиздек мелатонин гормони ажралиши қуёш ботганда чироқнинг хира нури таъсирида стимулланади. Ёрқин чироқ нури эса мелатонин синтезини тормозлайди.\nШунингдек ёш ўтган сайин тез-тез юзага келадиган стресс холатлари хам мелатонин синтезини секинлатади. Шу сабабли врачлар уйқудан олдин телевизор кўрмасликни, тоза хавода сайр қилишни тавсия этади.\nСинтетик мелатонин гормони муаммонинг ечими эмас. У организмнинг хусусий (эндоген) мелатонин гормони каби эффект бера олмайди. Уйқу цикллар бузилганда синтетик мелатонин уйқу индуктори вазифасини тўлиқ бажара олмайди. Ундан ташқари синтетик мелатонин ёш одамлар уни қабул қилганда бўйини ўсишини тўхтатади, бош айланиши ва бош оғриғи каби ножўя таъсирлар кўрсатиши мумкин.\nШундай экан уйқу бузилганда дори препаратларига мурожаат қилмасдан организмда мелатонин миқдорини оширувчи табиий меваларни истеъмол қилиш тавсия этилади.\nБошқача айгганда ётиш олдидан ананас, банан ёки апельсиннинг бирини истеъмол қилинг. Текширишлар ананас уйқу гормони даражасини 288% га, банан -180 % га ва апельсин 47 % га оширишини кўрсатади.\nҚондаги қанд миқдорини ортиб кетмаслиги учун эса бир жуфт грек ёнғоғини ейишингиз мумкин.\nАпрел 06, 2019 1108 3 Рукн ҚИЗИҚАРЛИ МАЪЛУМОТЛАР


Жеймс Кукнинг Еndeavour кемаси қолдиқлари топилди\n19:13 / 03.05.2016\nТадқиқотчиларнинг ишонч билдиришларича, улар инглиз хариташуноси ва кашфиётчиси Жеймс Кукка тегишли Еndeavour кемасининг қолдиқларини топишга муваффақ бўлишган. Жеймс Кук 1770 йилда айни кема ёрдамида Австралия қирғоқларига етиб келишга мушарраф бўлган, деб хабар қилмоқда CNN телеканали.\nRhode Island Marine Archeology Project (RIMP - Род Айленд денгиз археология лойиҳаси) нотижорат ташкилоти ходимларининг баёнот беришларича, улар Ньюпорт (Род-Айленд, АҚШ) яқинида кема қолдиқларини топишган. RIMP ижрочи директори Кэти Аббасс (Kathy Abbass)нинг сўзларига кўра, Кукнинг машҳур экспедициясидан сўнг, Еndeavour’га «Лорд Сэндвич» номи берилган.\nТашкилотнинг фикрича, ушбу кема британияликлар томонидан 1778 йилда 12та кема билан бирга Род Айленд қамали чоғида Наррагансетт бўғози саёзликларида чўктириб юборилган. RIMPда маълум қилишларича, уларнинг тадқиқотчилари кема қолдиқлари бўлган 9 та жойни аниқлашган. Уларнинг бирида 5 та кема, хусусан, «Лорд Сэндвич» қолдиғи ҳам бор.\n«Инқилоб вақтида Ньюпортда чўктириб юборилган 13 дона кема Америка тарихида муҳим аҳамиятга эга», — деб тадқиқотчилар фикрини келтиради BBC News. Эндиликда, денгиз археологлари қолдиқларнинг «Индевор»га тегишли қисмларини аниқлаш мақсадида жиддийроқ изланишлар ўтказиш ниятида.\nЖеймс Кук 1768-1771 йиллардаги ўзининг дунё бўйлаб илк саёҳатида «Индевор» капитани бўлган.\n08:24 / 20.11.2017\n17:31 / 17.08.2016


Тўғри гапнинг тўқмоғи - Уч илдиз\nёхуд дил дафтаридаги битиклар\nҲар тонг кўз очгандан то уйқуга кетгунча турфа ташвишлар, адоқсиз гап-сўзлар, ўзаро муносабатлар, ваъдага қай даражадаги вафолар, муҳаббат можоралари, бало-қазолардан ўзни асрашга уринишлар кундалик ҳаётимиз мазмунини ташкил этади.\nБаъзан дилни бир нарса кемиради: шу ишни тўғри қилдимми ё… Ундоқ эмас, бундоқ қилганимда, фалончига ўша гапни бошқача айтганимда қандоқ бўларди, деган ўй тинчлик бермайди. Баъзан тўғри гапириб қўйиб, унинг тўқмоғидан ҳайиқиб юрамиз. Шунақа гаплардан бир шингилини сизга ҳам илиндим, азиз ўқувчим!\nТеррорчини кўрсам фашистни янчиб ташлаган отамнинг ишини қилгим келаверади. Миллий газеталаримизни “бачкана” дейдиганлар ҳам кўзимга маънавий террорчига ўхшаб кўринади. Улар билан ади-бади қилиб ўтиришга тоқатим етишмайди…\nБир профессорни мақтаб бошим балога қолиб кетди…\nБир марҳум олимни ёқлаб гапирсам, маломат қилишди. Раҳматли тиригида бунақа “ҳамкасблари” даврасида қандоқ юрган экан?..\nБаъзи ижодий давраларда кимнидир мақтасам, оғзимга ургудек бўлишади, агар ёмонласам, жон-жон деб қўшиладиганлар кўпайиб кетади.\nЁмон гапнинг йўли бунча равон бўлсама?!\nЖурналистикага бу нозик соҳадан йироқ кимсалар хўжайинлик қилишяптими, ишни худо ургани шу…\nЭнг буюк мақсадлар ҳам оддий гап-сўздан, яъни, оғзаки тилак, орзудан бошланади. Улуғ гапларни “қуруқ гап” деб ерга урманг!\nБаъзи болалар ўзини отасидан ақллиман, деб хомтама бўлади. Бу фикрининг хато эканлигини ўғли ўзидан “ақлли”роқ бўлиб қолганида англаб етади…\nЁшлигингизда сизга кулгили туюлган гапларнинг янги давр ёшларига қизиғи бўлмас экан. Улар колхоз бедазорига бутун қишлоқ ўғирликка боришини тасаввур қила олмагач, нима деб тушунтирасиз?\nБу ҳақда энди гапириш бефойда…\nМўйсафидга севги ҳақида ҳатто гапириш ярашмаскан. Энди унга мос мавзу: охират озиғи…\nҲатто, баъзи қушлар, жониворлар пайти келиб рангини, тусини ўзгартириши бежиз эмаскан.\nНусха кўпайтириш машинаси ихтиро қилинмаган даврда қандоқ яшаган эканмиз?\nЙигирма йил илгари компьютер, факс, қўл телефони, видеони тасаввур қила олмас эдик. Энди уларсиз яшашни тасаввур эта олмаймиз. Яна чорак асрдан кейинги авлодлар қандоқ мўъжизалар ичра яшаркин?\nСевги қаримас, деган гап нотўғри экан, у ҳар бир давр ёшлари учун абадий ёшдир. Кексайганингда ҳам қаримаган “севгинг” сенинг бачкана ё суюқлигингдан бошқа нарса эмас…\nҒўр даврингда ҳаёт ҳам ғўр узумдек туюлади. Ёшинг улғайган сари ҳаётнинг шунақа ширин лаззатини татий бошлайсанки, ҳамма-ҳаммасини ифода этадиган сўзинг ҳам шу бўлади: ШУКР!\nҚариган сари ҳаётнинг қадрини билаверасан…\nКамдан-кам одамлар аждодларидан қолган меросларнинг қадрига етади…\nБир қизга тўқсон билан тўқнашиб, фариштадек кампир бўлиб юринг, десам хафа бўлди. Ўша ёшда ҳам қиз бўлиб юришдан худо асрасин…\nКўнглинг тусаган нарсага эриша олмаган пайтингда “Кўнгилнинг кўчаси қурсин” деган гап таскинга айланади.\nАрмонсиз ўтган умр – умрмас.\nОдамларга ёмон кўриниш учун ёмон бўлиш шарт эмас.\nБировга яхши кўриниш учун яхшилик қилиш ҳам бекор…\nТилдан қолсам, қанчалик тилга тушишимни тасаввур этолмайман…\nШарқда яшайдиган одамларнинг ҳам, ғарбликларнинг ҳам ўзига яраша маданияти, урф-одатлари, дунёқарашлари, фалсафаси, маънавий дунёси, дилига яраша тили бор. Шул боис, уларни ўзида акс эттирган асарларини шартли равишда – шарқ адабиёти, ғарб адабиёти, деб таърифлашнинг нотўғри жойи йўқ. Уларнинг фарқига бормаган одамнинг ўзи аслида ҳаётдан, адабиётдан йироқ бўлса керак.\nЎнлаб чет эллик ёзувчиларни кўкка кўтариб, ўзимизнинг атоқли адибларни йўққа чиқаришга чиранган одам бу элга бегона, дегим келади. Ўзини билағон қилиб кўрсатиш ҳам эви билан-да!..\nЎзбекка ўзлигини англатаётган ҳамда маънавий қадриятларимизни китобхонларимиз қалбига жо қилаётган шоир ва ёзувчиларимизни ерга уриб, ажнабийларни мақтаганларни – Ажина БИЙ дегим келади.\nБиз учун дунё дарвозаси Ўзбекистондан бошланади. Жаҳон адабиётини ҳам аввало ўзбек адибларининг бетакрор асарларидан бошлаб ўрганмоқ лозим. Худога шукр, ўқишга, керак бўлса, дунёга кўз-кўз қилишга арзигулик асарларимиз кам эмас!.. Кўп асарларимиз аллақачон дунёни забт этгани билан ҳам ҳақли равишда фахрлансак арзийди. Бошқа ўнлаб асарларимизни ҳам тезроқ дунёвий тилларга таржима қилиб, ўзлигимиз намоён қилиш қолган.\nБегонани мақташ учун ўзимизникини камситма!\nЎзбекнинг нонидан лаззатли нон, ошидан тотли ош, мевасидан ширин мева борми! Юксак маънавиятимиз, жумладан, адабий хазинамизга ҳам тенг келадиган бойлигимизни кўриб кўрмасликка оладиганларни нима дейишга ҳайронсан…\nИстеъдоди ҳаминқадар “ижодкор”гина ўзгаларга тош отишга устаси фаранг бўлади.\nҲар ким ўз даврида хизматига яраша насибасини олади!\nМаънавияти юксак одам нур, маънавиятсиз кир қидиради.\nИстеъдоди ҳаминқадар “ижодкор”гина ўзгаларга тош отишга устаси фаранг бўлади.Маънавияти юксак одам нур, маънавиятсиз кир қидиради. Juda ham ajoyib jumlalar. Ustoz taqdim etgan bir shingil gaplarni o’qib o’zimni ham yodimga juda qiziq bir gap keldi.\n— Undan iste’dodni ajiratishning sira iloji yo’q. Chumki, unda iste’dodning o’zi yo’q. Shunaqa ahli Gulobod.\nNext story Куч-қудратимиз тинчликни асрашга хизмат қилади\nPrevious story Тинчлик-осойишталик қадри


Бош саҳифа > ЯНГИЛИКЛАР > Ўзбекистон Миллий кутубхонасида “Толстой – это целый мир» (Толстой – бу бутун дунё) деб номланган китоб-расмли кўргазма очилди\nЎзбекистон Миллий кутубхонасида “Толстой – это целый мир» (Толстой – бу бутун дунё) деб номланган китоб-расмли кўргазма очилди\n2018 йил 9 сентябрь куни Ўзбекистон Миллий кутубхонаси “Истиқбол” ўқиш залида рус ёзувчиси Лев Николаевич Толстой таваллудининг 190 йиллиги муносабати билан “Толстой – это целый мир» (Толстой – бу бутун дунё) деб номланган китоб-расмли кўргазма очилди.\nРус ёзувчиси Лев Николаевич Толстой 1828 йил 9 сентябрда Тула губернияси Ясная Поляна қишлоғида туғилган. 1844—1847 йилларда Қозон университетининг араб-турк ва ҳуқуқшунослик факультетларида ўқиган. Лев Толстой 1855 йилда Петербургга бориб, Н. А. Некрасовнинг «Современник» («Замондош») журнали ва журнал атрофидаги ёзувчилар (И.С.Тургенев, И.А.Гончаров, Н.Г.Чернышевский ва б.) билан ҳамкорлик қилган.\nБолалик кезларида рус ва араб халқ эртаклари, А.С.Пушкин шеърлари, шунингдек, Юсуф ҳақидаги Инжил ривояти таъсирида шеърлар ёзган. Биринчи йирик асари — «Инсон камолотининг тўрт даври» автобиографик асари («Болалик», 1852; «Ўсмирлик», 1852-54; «Ёшлик», 1855-57; «Йигитлик», ёзилмай қолган). Толстой ўз ижодида руҳий ҳаёт лавҳалари ва маиший турмуш тафсилларини тарихий воқеаларнинг кенг манзараси, ҳаётнинг ахлоқий-фалсафий асослари тасвири билан уйғунлаштиришга ҳаракат қилади. Толстой ижодида шакллана бошлаган бу ижодий тамойил «Казаклар» қиссаси (1863)да, айниқса, яққол кўринади. Рус ва жаҳон адабиёти хазинасидан мустаҳкам ўрин олган «Уруш ва тинчлик» (1863—69) эпопеяси Толстойнинг 60-йилларда ижодий камолотга эришганидан шаҳодат беради. Бу билан у кўплаб қаҳрамонлар иштирок этган эпик воқеалар билан бирга қаҳрамонларнинг руҳий тасвирлари илк бор катта маҳорат билан уйғунлашган тарихий роман жанрини яратди.\nТолстойнинг 70-йиллар ижодида «Анна Каренина» романи алоҳида мавқега эга. Мазкур романда Толстойнинг жамият ҳаётида кечаётган нохуш жараёнлар ҳақидаги изтиробли ўйлари акс этди. Романда Каренинлар, Облонскийлар ва Левинлардан иборат 3 оиланинг бир-бири билан чатишган, аммо мустақил сюжет чизиғига эга бўлган тарихи тасвир этилган. Унинг «Иқрорнома» (1880), «Эътиқодим нимада?» (1884), «Иван Ильичнинг ўлими» (1886), «Крейцер сонатаси» (1889) қиссалари, айниқса, эътиборга лойиқ.Толстой 80-йилларда драматургия жанрларида ҳам ижод қилиб, «Зулмат ҳокимияти» (1886) драмаси ва «Маърифат мевалари» (1890) комедиясини ёзади. Унинг сўнгги йирик асарларидан бири — «Тирилиш» романида Толстой ижтимоий адолатсизликка асосланган жамиятнинг ички, маънавий асосларини очиб ташлайди. «Ҳожимурод» (1896— 1904) қиссасида Толстой диндор ёзувчи сифатида кишилар руҳиятидаги зиддиятларни тасвир этибгина қолмай, ўзи ҳам жамият ва кишилар ҳаётидаги бундай зиддият ва майллардан жароҳатланганини тасвирлайди. Ёзувчидаги мураккаб руҳий ҳолат унинг сўнгги асарлари («Тирик мурда», 1890; «Балдан сўнг», 1903 ва б.) да ҳам акс этган.\nРус ёзувчиси Лев Николаевич Толстой таваллудининг 190 йиллиги муносабати очилган китоб-расмли кўргазмага ташриф буюрган фойдаланувчилар адибнинг асарлари ва у нинг ҳаёти ва ижодига бағишланган китоблар билан яқиндан танишдилар.


09:30 / 21 март 2580 pdf Ўқиш режими + -\nАллоҳ таоло Қуръони Каримда: «Ана шу Аллоҳнинг ҳидоятидир. У ила Аллоҳ хоҳлаган кимсани ҳидоят қилур» (Зумар сураси, 23-оят) деб марҳамат қилган.\nДоктор Лоуренс Браун Исломни қабул қилиши ҳақидаги қиссани шундай ҳикоя қилиб беради: «Кўпчилик инсонлар мени мусулмон бўлишимдан аввал масиҳий бўлган деб ўйлашади. Йўқ, мен масиҳий бўлмаганман, гарчи узоқ йиллар масиҳий бўлишга уринган бўлсамда, бари натижасиз бўлган!\nМени фарзандим туғма юрак хасталиги билан дунёга келди. Ушбу касаллик билан оғриган беморлар асосан қийналиб, оғир дард чекишади, охир оқибат, барибир яшай олмай вафот этадилар. Ҳатто юрак устида операция ўтказилган тақдирда ҳам, бир неча йил ўтиб ҳолат яна қайталанади ва шу ҳолда ҳаёти якун топади.\nМенинг қизалоғим, биз уни Ҳанно деб номлаган эдик, жонлантириш бўлимига тушиб қолди. Уни кўрганимизда аҳволи ўта оғир ва юрак усти ва атрофидан бошлаб, оёқ бармоқчаларининг учигача кўм-кўк рангда эди. Бу танада юракка кислород етарлича етиб бормаётганини ва бемор ҳалок бўлаётганини англатарди. Бу ҳолни кўриб илк марта ҳис қилганим, англаганим шу бўлдики, энди бу ўринда менга қандайдир Олий куч, Юқори қудратнинг ёрдами, мадади керак эди. Мен ўша вақтда даҳрий бўлганман, Худога ишонмаганман.\nМен қизимни жарроҳлар жамоаси билан бирга интенсив терапия хонасида қолдирдимда, ходимлар учун ажратилган ибодат хонасига қараб юрдим.\nУ ерда ўтириб даҳрий инсон ўз билганича қиладиган ибодатини бошладим: «Эй Худо, агар Сен ҳақиқатан ҳам бор Худо бўлсанг! Мени руҳимни қутқар, агар менда руҳ бўлса!» Улар шу тарз ибодат қилишади, сабаби уларда ҳали ишонч йўқ бўлади.\nДуо қилардим: «Эй Илоҳ, Сен бормисан ёки йўқмисан?! Агар Сен бор бўлсанг, мен сенинг ёрдамингга муҳтожман!». Ўша куни мен Ҳолиқимга аҳд ваъда бердим. Бу ваъдам «Агар мени қизимни сақлаб қолса, мени Ўзи рози бўладиган динига йўллаб қўйсин, токи мен ўша динга эргашаман» мазмунида эди.\nБу енгил ваъда эди. Мен 15-20 дақиқа ўша хонада қолиб дуо илтижоларни тугатдим ва операция хонасига, қизимнинг ёнига қайтдим. Хонага кирганимда докторлар қизимни кузатиб туришарди. Уларнинг бари бошларини кўтариб менга қарашди. Уларнинг нигоҳлари қандайдир ўзгариб қолганди. Юзларида ҳайронлик, тушунарсиз сирлилик бор эди! Улар ўзлари гувоҳ бўлган воқеликни англолмаётган ҳолатда эдилар. Мен бориб уларни ёноқларидан ўпиб, бағримга босдим. Шунда шифокорлар менга қараб: «Ҳаммаси жойида, қизингиз яшайди, у ўлмайди. Саломатлиги мустаҳкам, жуда яхши ҳолатда. Ҳеч қандай амалиётга ҳам, дори-дармонга ҳам ҳожат қолмади!» дейишди. Уларнинг қўлида «Ultrasaund» УЗИ ультратовушли юрак текшируви ускунасида аввал ва кейин олинган суратлар бор эди. Аввалги суратларга кўра, қизчамнинг юрагида жиддий муаммолар борлиги яққол намоён эди. Кейин олинганида эса табиий соғлом юракнинг кўриниши тасвирлари эди. Шифокорлар менга бир нималарни тушунтирмоқчи бўлишар, нималарнидир изоҳлашга уринишарди. Мен бўлсам, уларга қараб турардим ва бу тушунтиришлар менга керак эмас эди.\nМен Яратувчимга ибодат қилдим, юзландим ва Унга аниқ ишонч ҳосил қилдимки, бу ишга аралашди ва дуоимни ижобат қилди... Энди навбат меники эди. Энди мен ваъдамни устидан чиқишим ва уни адо этишим керак эди...\nУшбу воқеа сабаб бўлиб, мен диёнатлар ўртасида ҳақни излай бошладим. Аввал яҳудийликдан бошладим, сўнгра масиҳийликдан изладим. Бу ишларга кўп жидди жаҳд қилдим ва вақтларимни сарф этдим. Лекин улардаги турли номувофиқлик, қарама-қаршиликлар сабаб ушбу динлардан Ҳақни топмадим... Изланишларимда давом этавердим ва Ислом динига етиб келдим. Барча саволларимга ушбу динда жавоб топдим. Қалбимга саломатлик ва хотиржамлик инди».\nОлим бу билан чекланиб қолмади, исмини Абдуллоҳ дея ўзгартирди. Абдуллоҳ Браун оиласи билан Мадинаи мунавварага кўчиб ўтди. У ерда катта бир шифохона очди. Китоблар ёзди ва инсонларни Исломга чақирди. Унинг бу уринишлари сабабидан 30 мингдан ортиқ киши Исломни қабул қилди, мусулмон бўлди.\nP.S. Ушбу қиссани ўқиш жараёнида ютуб саҳифасида доктор Абдуллоҳ (Лоуренс) Брауннинг «How I came to Islam Dr Laurence Brown» - «Мен қандай қилиб Исломга кирдим» номли интервьюсини томоша қилдим. Шунингдек, бошқа манбаларда ҳам бу шахс ҳақида маълумотлар изладим. Юқорида танишганингиз қиссани ўз сўзидан тингладим. Бу воқеа 1990 йилда бўлгани, у америкалик экани, бу ҳолат иккинчи қизи Ҳанна билан бўлгани, чақалоқ туғилиши билан туғруқхонадан юрак жарроҳлиги касалхонасига ўтказилгани, Лоуренсни ўзи ҳам шифокор офтальмолог жарроҳ бўлгани боис бўлиб ўтган воқеанинг дақиқ тушуниши, билими борлиги ва қизининг тузалиши ҳақиқий мўъжиза бўлиб, ёлғиз Аллоҳнинг фазли марҳамати ила амалга ошганини ҳикоя қилди. Нутқининг якунида айтган сўзлари менга жуда маъқул бўлди. У жумладан шундай деди: «Шуни тушуниб етдимки, Ислом — ваҳий силсиласининг якунидир. Сиз агар ихлос билан, чиндилдан сўрасангиз Аллоҳ сизни албатта ҳидоят қилади ва Ўзи рози бўлган йўлга муваффақ қилади».\nДоктор Лоуренс Браун 1959 йилда АҚШда туғилган. Корнелл университетининг санъатлар ва фанлар коллежини, Браун Университети тиббиёт мактабини ва Жорж Вашингтон номидаги клиниканинг резидентура дастурини тамомлаган. Заҳирадаги АҚШ ҳарбий ҳаво кучлари офицери, шифокор офтальмолог. Яқин Шарқдаги йирик кўз жарроҳлиги марказининг раҳбари ва бош шифокори. 1994 йилда Исломни қабул қилган. Бир неча китоблар муаллифи. Оилали, уч нафар қизи бор.\nArabic.uz манбаси асосида Бобур Аҳмад тайёрлади\nРамазон ойида Умра зиёратини ташкил этиш юзасидан хабарнома\n10:40 / 20 март 1069\nМулла Абдусамад қори домланинг ҳаётлари\n11:30 / 21 март 830\n3205 09:19 / 17.04.2017\n2069 05:00 / 02.03.2017\nЗикр нафсни поклайдиган ва ахлоқни сайқаллайдиган энг кучли омиллардан бири ҳисобланади.Банданинг тили учун Қуръон тиловатидан кейинги энг афзал ибодат Аллоҳ давоми...\n6999 18:01 / 24.03.2017


Ўзбекистонда ер қаъридан 3 мингга яқин кон ва ноёб маъдан бор. Уларнинг қанчасидан фойдалана оляпмиз? - zarnews.uz\nЎзбекистонда ер қаъридан 3 мингга яқин кон ва ноёб маъдан бор. Уларнинг қанчасидан фойдалана оляпмиз?\nБугунгача геологларимиз томонидан 100 га яқин хомашё турларини ўз ичига олувчи 3 мингга яқин кон ва истиқболли маъданлар аниқланди. Шундан 70 га яқин хомашё турлари саноат ва қишлоқ хўжалигида кенг фойдаланилмоқда.\nМамлакатимиз иқтисодиёти минерал хомашё базасини мустаҳкамлаш ва янада кенгайтиришни, чет элдан валюта ҳисобига келтириладиган қисмини ўзимизда яратишни талаб этади. Бундай шароитда олдимизга замонавий илмий ғоялар асосида геология-қидирув ва конларни комплекс равишда ўзлаштириш (қазиб олиш техникаси ва технологияси, бойитиш ва қайта ишлаш) ишлари самарадорлигини оширишнинг янги услубларини яратиш ва такомиллаштиришдек мураккаб ва масъулиятли вазифалар қўйилган.\n"Ингичка тажриба технология экспедицияси" (ИТТЭ) қазилма конларнинг технологиясини ўрганувчи асосий тажриба базаси ҳисобланади. Синов ўтказишдан олинган натижалардан геология қидирув ишларини техник иқтисодий асослашда, шунингдек, ўрганилган нодир, рангли, қора, камёб ва номаъдан қазилма конлари асосида саноат корхоналарини қуриш ва лойиҳалаш учун технологик регламентлар тузишда фойдаланилади.\nЭкспедиция ташкил бўлгандан (1973 йил) буён ИТТЭ базасида республикамиздан (олтин, кумуш, мис, темир, марганец, вольфрам ва бошқа), шунингдек, Россия (вольфрам таркибли Лермонтов кони, олтин таркибли Майский кони), Украина (олтин таркибли Береговский кони), Қозоғистон (барит таркибли Тюрюк кони), Тожикистон (олтин таркибли Покрут, Чоре ва Торор), шунингдек, Монголиядаги Уланский конидан жами 500 дан ортиқ турли маъдан намуналари лаборатория ва кичик саноат усулларида синовдан ўтказилди. Уларнинг барчаси бугун ишлаб чиқаришга жалб этилган.\nЎтган даврда бир қанча чет эл компаниялари билан ҳамкорликда синов ишлари ўтказилди. АҚШнинг “Ньюмонт ЛТД” компанияси билан ҳамкорликда Мурунтов карьери отқиндиларини ғарамлаб эритиш технологияси бўйича қилинган синов натижалари асосида “Зарафшан-Ньюмонт” қўшма корхонасига асос солинди. Англиянинг “Лонро” фирмаси билан ҳамкорликда ўтказилган синов натижалари бўйича “Амантайтау-Голдфилдс” қўшма корхонаси ташкил этилди. Шунингдек, Жанубий Африка Республикасининг “Дженкор” фирмаси билан ҳамкорликда олтин-сульфидли маъданларни биологик усулда бойитиш, Россиянинг “Тянь-шань тоғ-кон компанияси” ЁАЖ билан ҳамкорликда вольфрамм таркибли техноген конларни синовдан ўтказиш ишлари амалга оширилди.\nБугунги кунда ташкилотимиз камёб металлар технологиясини яратиш устида жиддий изланишлар олиб бормоқда. Яқиндагина кимё саноати, металлургия, қишлоқ хўжалиги ва қурилиш саноати учун, шунингдек, ёқилғи-энергетика манбаи сифатида қаралаётган юқори истиқболли хомашё - ёнувчи сланецлар кичик саноат усулида муваффақиятли синовдан ўтди. Республикамизда миллиардлаб тонна захирага эга бўлган бу хомашё нафақат углеводородлар (нефть ва газ маҳсулотлари) манбаи, балки юқори металл ташувчанлиги билан чет эллардаги ёнувчи сланецлардан жуда катта фарқ қилади. Синов давомида ёнувчи сланец кулларидан бир нечта металларни ажратиб олиш мумкинлиги исботланди.\nКаттақўрғон шаҳридаги "Ингичка тажриба технология экспедицияси" бош технологи.\nТеглар: ер ости


ЭЛЕКТРОН ТИЖОРАТ РИВОЖЛАНСА, ҲАММАГА ҚУЛАЙ - Ўзбекистон овози газетаси\nЭЛЕКТРОН ТИЖОРАТ РИВОЖЛАНСА, ҲАММАГА ҚУЛАЙ\nШу кунларда парламент қуйи палатасида «Электрон тижорат тўғрисида»ги (янги таҳрирда) қонун лойиҳаси кўриб чиқилмоқда. Мазкур қонун лойиҳаси экспертлар, малакали мутахассислар ва ушбу соҳада фаолият юритаётган амалиётчилар иштирокида муҳокама қилиниб, уни такомиллаштириш бўйича таклифлар ишлаб чиқилмоқда.\nНўмон АКБАРОВ, Олий Мажлис Қонунчилик палатаси депутати, ЎзХДП фракцияси аъзоси.\nМаълумот ўрнида айтиш керакки, электрон тижоратни қонунчилик асосида тартибга солиш мақсадида 2004 йилда «Электрон тижорат тўғрисида»ги, 2005 йилда «Электрон тўловлар тўғрисида»ги қонунлар қабул қилинган.\nЎтган вақт мобайнида ахборот технологиялари, иқтисодий жараёнлар ривожланди. Электрон тижоратнинг янги-янги имкониятлари очилди. Шунинг учун мазкур соҳадаги муносабатларни тартибга солувчи меъёрий-ҳуқуқий ҳужжатларни қайта кўриб чиқиш, янада такомиллаштириш зарурати пайдо бўлди.\nЯнги таҳрирдаги «Электрон тижорат тўғрисида»ги қонун лойиҳаси шу мақсадда ишлаб чиқилган. Ушбу ҳужжат парламентда депутатлар, мутахассислар томонидан қизғин муҳокама қилиняпти, турли фикр-мулоҳаза ва таклифлар билдириляпти.\nЭлектрон тижорат ривожланиши учун янги ҳуқуқий, иқтисодий, ташкилий ва техник шароитлар яратиб бериш — долзарб масала. Қонун лойиҳасининг муҳим хусусиятларидан бири электрон шартномаларни расмийлаштириш ва ижро этиш жараёнларини енгиллаштиришдан иборат.\nШунга алоҳида эътибор қаратиш керакки, электрон тижорат тизимида маблағлар тез айланади, молиявий операциялар қисқа фурсатда бажарилади. Бу корхона-ташкилотлар, тадбиркорлик субъектларининг, умуман, мамлакат иқтисодиётининг барқарорлигини таъминлашга хизмат қилади. Натижада ишчи-ходимларнинг моддий таъминоти яхшиланади, пул маблағлари айланишининг тезлашуви эса партиямиз электорати вакилларининг иш ҳақи, пенсия, нафақа ва бошқа ижтимоий тўловларнинг ўз вақтида олиш бўйича имкониятлари кенгаяди. Бир сўз билан айтганда, электрон тижорат ривожланиши нақд пулсиз ҳисоб-китоблар, тўлов тизимининг самарадорлигини ва ўз вақтида амалга ошишини таъминлайди. Бундан, ўз навбатида, иқтисодиёт этишидан аҳоли, халқимиз катта наф кўради.\nҚонун лойиҳасида электрон тижорат истиқболи билан бирга, ахборот соҳаси ривожланиши масаласи ҳам эътиборга олинган. Жумладан, унда телекоммуникация тизими операторлари, банк, электрон танлов, аукцион ва ярмаркалар ташкил этиш билан шуғулланувчи юридик шахсларнинг истиқболига оид нормалар ўз аксини топмоқда.


Ҳайдовчилик гувоҳномаси: олиш, алмаштириш ёки дубликатини расмийлаштириш | NORMA.UZ\nВазирлар Маҳкамасининг 31.05.2018 йилдаги 408-сон қарори билан Давлат таълим муассасалари ва автомототранспорт воситалари ва шаҳар электр транспорти воситалари ҳайдовчиларини тайёрлаш, қайта тайёрлаш ва уларнинг малакасини ошириш бўйича нодавлат таълим хизматлари кўрсатиш фаолиятини амалга оширувчи бошқа юридик шахсларнинг ўқув гуруҳларини рўйхатга олиш, шунингдек имтиҳонларни ўтказиш ва миллий ҳайдовчилик гувоҳномасини бериш тартиби тўғрисидаги низом тасдиқланди.\nМактаб ва курсларни рўйхатга олиш тартиби тўғрисида\nДавлат таълим муассасалари ва бошқа юридик шахсларнинг ўқув гуруҳларини рўйхатга олиш Давлат йўл ҳаракати хавфсизлиги хизмати (ДЙҲХХ) ва унинг ҳудудий бошқармалари (ЙҲХБ) томонидан амалга оширилади.\nДавлат таълим муассасалари ўзининг таълим фаолиятини бошлагунга қадар юқори турувчи давлат идораси орқали ИИВ ЙҲХББнинг хулосасини олади. Хулоса чиқарилгунга қадар ЙҲХББ қарори асосида, текширув комиссияси томонидан даъвогарларнинг моддий-техника ва ўқув-методик базаси ҳар томонлама кўрикдан ўтказилади.\nТекширув натижалари бўйича 3 нусхада далолатнома тузилади: бири хулоса тайёрлаш учун ЙҲХББга тақдим этилади, бир нусхаси – ЙҲХБда, бир нусхаси давлат таълим муассасасида сақланади. Давлат таълим муассасаси ЙҲХБда ҳисобга қўйилганда тайёрланадиган ҳайдовчиларнинг тоифалари кўрсатилган ҳолда унинг номи, манзили, банк реквизитлари, уставни тасдиқлаш (рўйхатдан ўтказиш) тўғрисида маълумот, маҳаллий давлат органларининг қарори рақами кўрсатилади ва ушбу барча маълумотлар алоҳида журналда акс эттирилади. Давлат таълим муассасаларини ҳисобга олиш журнали ИИВ томонидан рўйхатдан ўтказилади ва ҳудудий ЙҲХБда сақланади.\nКўрсатилган соҳада нодавлат таълим хизматларини кўрсатувчи юридик шахснинг ўқув гуруҳлари Таълим сифатини назорат қилиш давлат инспекцияси томонидан берилган тегишли лицензия асосида ЙҲХББ кўрсатмасига асосан ЙҲХБ томонидан рўйхатга олинади.\nЎқув ташкилотлари томонидан автомототранспорт воситалари ва шаҳар электр транспорти воситалари ҳайдовчиларининг малака ошириш курслари якуни бўйича ҳудудий ЙҲХБга сертификат олган тингловчилар, сертификат берилган сана ва рақами кўрсатилган ҳолда рўйхати тақдим этилади.\nЙҲХБда ҳисобга олинган барча ўқув ташкилотларининг ўқув, моддий-техника базаси ва фаолияти ҳар йили камида 1 маротаба атрофлича, ҳар бир ўқув гуруҳларининг ўқув жараёни эса ҳар ойда камида 1 маротаба ҳудудий ЙХХБлар томонидан ўрганиб борилади. Ўрганиш натижалари юзасидан далолатнома тузилиб, зарурат туғилганда давлат таълим муассасасининг юқори турувчи ташкилотига тегишли тақдимнома юборилади.\nЎқув ташкилотлари томонидан белгиланган муддатларда аниқланган камчиликлар бартараф этилмаса, ушбу ўқув ташкилотларининг янги ўқув гуруҳларини ҳудудий ЙҲХБнинг рўйхатлаш ва имтиҳон олиш бўлинмаларида (РваИОБ) рўйхатдан ўтказиш тўхтатилади.\nҲайдовчилик гувоҳномасини бериш тартиби\n«А» тоифадаги мототранспорт воситасини бошқариш ҳуқуқига эга бўлиш учун – 16 ёшга;\n«В» ва (ёки) «С» тоифадаги автотранспорт воситаларини бошқариш ҳуқуқига эга бўлиш учун – 18 ёшга;\n«D» тоифадаги автотранспорт воситаларини, трамвай ва троллейбусларни бошқариш ҳуқуқига эга бўлиш учун – 21 ёшга тўлган шахсларга ҳудудий ЙҲХБнинг РваИОБда имтиҳонлар топширишга рухсат этилади.\nИстисно: Мудофаа вазирлиги томонидан автомототранспорт воситалари ҳайдовчилари мутахассислиги бўйича ўқишга жалб этилган чақирилувчиларга ўқишни тугатганларидан сўнг, 18 ёшга тўлмаган бўлсалар-да, ҳудудий ЙҲХБда имтиҳонларни топширишларига рухсат берилади. Уларга назарий ва амалий имтиҳонларни топширганларидан сўнг тегишли тоифадаги («В» ва (ёки) «С») автотранспорт воситаларини бошқариш ҳуқуқини берувчи миллий ҳайдовчилик гувоҳномаси берилади. Бунда «Алоҳида белгилар учун» жойида унинг эгаси қайси муддатдан (18 ёшга тўлганидан кейин) автотранспорт воситасини бошқариш ҳуқуқига эга эканлиги кўрсатилади.\nАввал – назарий имтиҳон, сўнг амалий имтиҳон ўтказилади. Назарий имтиҳонларни топшира олмаган шахслар амалий имтиҳонларга қўйилмайди. Имтиҳонларни қабул қилиш ва «А», «В», «С», «D», «ВЕ», «СЕ», «DE» тоифадаги автомототранспорт воситаларини, шунингдек, трамвай, троллейбусларни бошқариш ҳуқуқини берувчи миллий ҳайдовчилик гувоҳномаларни бериш ҳудудий ЙҲХБнинг РваИОБлари томонидан амалга оширилади.\nҲайдовчилик гувоҳномасини алмаштириш\nҲайдовчилик гувоҳномаси эгасининг белгиланган шаклдаги аризаси, унинг олдинги ҳайдовчилик гувоҳномаси (эски намунадаги ҳайдовчилик гувоҳномалари учун – унинг талони ҳам), ҳайдовчининг имтиҳон варақаси ёки ҳайдовчилик гувоҳномасини берган ҳудудий ЙҲХБ тасдиқномаси, белгиланган шаклдаги тиббий маълумотнома, фуқаролик паспорти ёки унинг ўрнини босувчи бошқа ҳужжат тақдим этилганидан сўнг алмаштирилади.\nАвтомототранспорт воситаларини охирги 12 ой давомида бошқарган шахсларнинг ҳайдовчилик гувоҳномалари тегишли имтиҳонларсиз алмаштирилади. Ушбу далил қўйидаги ҳужжатлар билан тасдиқланади:\nАвтомототранспорт воситасини охирги 12 ой давомида бошқармаган шахсларнинг ҳайдовчилик гувоҳномалари назарий ва амалий имтиҳонларни топширганларидан сўнг алмаштирилади.\nЙўқолган гувоҳнома дубликати назарий ва амалий имтиҳонлар топширилганидан ҳамда транспорт воситасини бошқариш ҳуқуқидан маҳрум этилган ҳайдовчилик гувоҳномалари маълумотлар базасидан текширилганидан сўнг берилади. Ўғирланган, ёнғин, табиий офат оқибатида ва бошқа шу каби сабабларга кўра йўқолган ҳамда дахлдор ваколатли идораларнинг ҳужжатлари билан тасдиқланган ҳолатлар бундан мустасно. Санаб ўтилган ҳолларда ҳайдовчининг аризаси, имтиҳон варақаси, тиббий маълумотнома мавжуд бўлмаган ҳолларда ҳудудий ЙҲХБнинг РваИОБларининг тасдиқномаси асосида берилади.\nҲайдовчилик гувоҳномасининг дубликатини расмийлаштириш давомида 1 ой муддатга вақтинчалик рухсатнома берилади. Тасдиқловчи ҳужжатлар олингунга қадар вақтинчалик рухсатнома муддатини яна 1 ойгача узайтириш мумкин. У алоҳида китобда қайд этилади ва ҳайдовчилик гувоҳномаси берилгандан кейин асос бўлган ҳужжатларга тикилади.\nХалқаро ҳайдовчилик гувоҳномалари ва Йўл ҳаракати тўғрисидаги Конвенция талабларига жавоб берадиган миллий ҳайдовчилик гувоҳномалари Ўзбекистон ҳудудида автомототранспорт воситаларини бошқариш учун ҳақиқий ҳисобланади. Бизнинг фуқаролар учун Ўзбекистон ҳудудида миллий ҳайдовчилик гувоҳномалари ҳақиқий ҳисобланади.\nЭнди пластик гувоҳномалар берилади\nҲайдовчилик гувоҳномалари бланкалари пластик шаклда тасдиқланадиган намунага мувофиқ ЙҲХББ буюртмасига асосан тайёрланади. Буюртма 1,5 йиллик доимий захира бўлишини инобатга олиб берилади. Ҳайдовчилик гувоҳномалари ҳамда қатъий ҳисобот бланкаларининг кирим ва чиқимлари ҳисобот китобида қайд этилади.\nҲайдовчилик гувоҳномаларининг тўлдирилмаган пластик карталари қатъий ҳисобот ҳужжатлари тариқасида сақланади. Тўлдириш (ёки чоп этиш) жараёнида бузилганлари далолатнома расмийлаштирилгач, ЙҲХББга топширилади ва йўқ қилинади.\nТиббий кўрик хулосаси асосида транспорт воситаларини бошқариш ҳуқуқидан четлатилган, йўқолгани ўрнига дубликати берилгандан сўнг топиб олинган, маҳрум этилган муддатдан кейин 2 йил давомида талаб қилиб олинмаган, вафот этган фуқароларнинг миллий ҳайдовчилик гувоҳномалари ва эски намунадаги ҳайдовчилик гувоҳномаларининг талонлари навбатдаги тафтишда белгиланган тартибда йўқ қилинади.\nЙўловчи ва юк ташиш оқимлари мақбуллаштирилади